Cynaegeirus — 9 Οκτωβρίου 2019\nΗ Νότια Κορέα είναι πρώτη στο κόσμο που υιοθέτησε την 5G τεχνολογία αλλά ο Οκτώβριος – ο μήνας που το 5G ξεκινά εμπορικά στην αγορά της Κίνας – έχει αρχίσει! Οι υπηρεσίες 5G στην Κίνα δεν είναι ακόμη πλήρως ενεργοποιημένες, αυτό δεν εμπόδισε τους Κινεζικούς παρόχους να βγάλουν τα πρώτα πακέτα και να παλέψουν για το καλύτερο μερίδιο αγοράς.\nΗ China Mobile πήρε την πρωτοβουλία να ανοίξει ένα ραντεβού για το πακέτο 5G. Είναι ενδιαφέρον ότι η China Unicom και η China Telecom ξεκίνησαν επίσης γρήγορα τα πακέτα 5G. Επί του παρόντος, ο αριθμός των εγγραφών στα πακέτα 5G των τριών μεγάλων φορέων στην Κίνα είναι τρομερά εντυπωσιακός. Συλλογικά υπερβαίνουν τα 9,5 εκατομμύρια και ο αριθμός των εγγραφών εξακολουθεί να αυξάνεται ραγδαία. Οι τρεις μεγάλες επιχειρήσεις προωθούν δυναμικά τα πακέτα 5G του και ο ανταγωνισμός βρίσκεται σε πλήρη εξέλιξη.\nΔιαβάστε επίσης: Apple iPad Pro 5G: θα χρησιμοποιεί mmWave τεχνολογία τελικά;\nΤο κύριο πλεονέκτημα των δικτύων 5G είναι ότι ο ρυθμός μετάδοσης δεδομένων είναι πολύ μεγαλύτερος από το προηγούμενο 4G δίκτυο. Μπορεί να φτάσει τα 10Gbit / s, το οποίο είναι ταχύτερο από το τρέχον ενσύρματο Internet και 100 φορές ταχύτερο από το προηγούμενο δίκτυο LTE. Ένα άλλο πλεονέκτημα είναι η χαμηλότερη καθυστέρηση (latency) του δικτύου η οποία είναι μικρότερη από 1 χιλιοστό του δευτερολέπτου ενώ στο 4G είναι 30-70 χιλιοστά του δευτερολέπτου. Λόγω της ταχύτερης μετάδοσης δεδομένων, τα δίκτυα 5G δεν θα εξυπηρετούν μόνο κινητά τηλέφωνα, αλλά θα γίνουν επίσης ένας γενικός πάροχος δικτύου για το σπίτι και το γραφείο. Θα ανταγωνιστεί ενεργά με τους παρόχους ενσύρματων δικτύων.\nΤι προσφορές έχουν τα πρώτα 5G πακέτα; Πρώτον στην China Mobile, οι χρήστες με 5 ή περισσότερα χρόνια στην εταιρεία θα πάρουν έκπτωση 30% στο πακέτο China Mobile 5G. Εκείνοι κάτω των 5 ετών θα πάρουν 20% έκπτωση. Για την China Unicom & China Telecom, οι χρήστες με εγγραφή στο δίκτυο άνω των 3 ετών θα πάρουν έκπτωση 30%. Ωστόσο, όσοι έχουν λιγότερα από 3 χρόνια στο δίκτυο θα πάρουν μόνο 20% έκπτωση. Αυτή η προσφορά ισχύει για έξι συνεχείς μήνες.\nTags: 5G δίκτυαchina\nNext post Τι συμβαίνει με το Banggood; Που πήγε το Priority Direct Mail;\nPrevious post H96 Max Plus TV Box: με 4GB + 32GB, Android 8.1, 4K video στα 30€!!\nCHUWI LapBook Pro: με full display σχεδιασμό, 8GB+256GB στα 273€!


Samsung E250 συρόμενο κινητό\nΚωδικός προϊόντος 50352\nSamsung E250 μεταχειρισμένο, με 12 μήνες γραπτή εγγύηση.\nΣε εξαιρετική κατάσταση. Το 2007-2008, ίσως ήταν το πιο δημοφιλές μοντέλο στην αγορά.\nΔυστυχώς έχει γίνει πολύ δύσκολο να το βρούμε και κατ' επέκταση όλο και πιο ακριβό.\nΜε οθόνη 2", κάμερα (VGA), χωρητικότητα 1000 επαφών, bluetooth, ραδιόφωνο, organizer, mp3 player, ηχητική υπενθύμιση (voice memo) και πλήθος άλλων εφαρμογών.


Η Ζέτα Δούκα μιλάει για τον ρόλο που θα υποδυθεί στα νέα επεισόδια του "Καφέ της Χαράς" | Gpop.gr\nΗ Ζέτα Δούκα μιλάει για τον ρόλο που θα υποδυθεί στα νέα επεισόδια του “Καφέ της Χαράς”\nΌπως όλα δείχνουν, “Το Καφέ της Χαράς” θα επιστρέψει την επόμενη σεζόν με νέα επεισόδια.\nΜάλιστα, η Ζέτα Δούκα θα ενταχθεί στο κάστ της σειράς και σε συνέντευξη που παραχώρησε της στο tv Έθνος αποκάλυψε ποιον ρόλο θα υποδυθεί.\nΓια να είμαι ειλικρινής, όχι με την έννοια της έλλειψης. Μετά από το ”Arena” στο Star, μου έγιναν κάποιες προτάσεις, όμως ,είτε δεν μπορούσα είτε δεν ήθελα να τις κάνω. Ωστόσο, θέλω να κάνω μια καλή σειρά.\nΜου έχει γίνει πρόταση. Όλο αυτό όμως έχει πρώτα να κάνει με τον Χάρη και τον ΑΝΤ1. Τον Χάρη τον θαυμάζω πολλά χρόνια. Έχουμε συζητήσει πολλές φορές προκειμένου να συνεργαστούμε, αλλά δεν έχει προχωρήσει. Ελπίζω να υπάρχουν οι συνθήκες και να είμαι στο νέο ”Καφέ”. Είναι μια σειρά που την περιμένει ο κόσμος και θέλω να συνεργαστώ με τον Χάρη.\nΣτα χρόνια της κρίσης οι παραγωγοί ήθελαν να παράγουν σειρές χαμηλότερου κόστους και έτσι κατέφυγαν στις επιλογές σεναρίων από το εξωτερικό, που γυρίστηκαν στην ελληνική εκδοχή τους. Ήθελαν ολοκληρωμένη την πρόταση. Όσον αφορά την επαναφορά παλιών μυθοπλασιών, νομίζω πως και πάλι ξεκινά αυτό από τους παραγωγούς. Με επιτυχημένο υλικό που έχει δοκιμαστεί στο παρελθόν και επιστρέφει με φρέσκια άποψη. Οι σειρές αυτές αγαπήθηκαν πολύ. Δεν ξέρω αν το ”Λόγω τιμής” ή το ”Καφέ της Χαράς” θα μπορούσαν να γίνουν αν οι συντελεστές τους δεν ήταν τόσο αγαπητοί και επίκαιροι στις δουλειές τους μέχρι και σήμερα. Θα δούμε πώς θα πάει η τάση αυτή που διαμορφώνεται. Τελικός κριτής είναι και πάλι το κοινό.\nPrevious Post: Spyne Feat. Faydee – Stay: Το BRAND NEW HIT Του Φετινού Καλοκαιριού!\nNext Post: 9ο Φεστιβάλ Κινηματογράφου Αιγαίου


Διαλέξεις - Διαγνωστική Μαστογραφία\nΒούρτση Αθηνά, 4-5 Οκτωβρίου 2013, Olympic Royal Αθήνα. Πρόεδρος Οργανωτικής Επιτροπής και συμμετοχή με Προεδρία, Παρουσίαση Περιστατικών και Διαλέξεις στο 10 Πανελλήνιο Συνέδριο Ελληνικής Εταιρείας Απεικόνισης Μαστού.\nΒούρτση Αθηνά, 23 Νοεμβρίου 2013, Olympic Royal Αθήνα. Συμμετοχή στο 3ο Advanced Course “Χειρουργική Θεραπεία του μαστού: Από τον Halsted στον Veronesi”. Συμμετοχή με την παρουσίαση Case Studies.\nΒούρτση Αθηνά, 9-10 Μαίου 2014, Μυτιλήνη Λέσβος. Μεσογειακές Ημέρες Ογκολογίας. Διοργάνωση από το Ελληνικό Κολλέγιο Μαστολογίας. Προσκεκλημένη ως ομιλήτρια με θέμα: «Η Αναντικατάστατη Αξία της Μαστογραφίας».\nΒούρτση Αθηνά, 10 Μαΐου 2014, Λευκωσία Κύπρος. Συνέδριο Ιατρικού Συλλόγου Λευκωσίας Κερύνεια – Ιπποκράτης. Ομιλία με θέμα η «Προεγχειρητική Διάγνωση Καρκίνου του Μαστού»\nΠρόεδρος της οργανωτικής επιτροπής του 2ου συνεδρίου της Ελληνικής Εταιρείας Απεικόνισης Μαστού. με τίτλο Νεότερες Εξελίξεις στη Διάγνωση, Διαχείριση και Αντιμετώπιση των Παθήσεων του Μαστού 20-21 Μαρτίου Αθήνα. Διάλεξη: Διαγνωστικές Παγίδες σε Μαστογραφία- Υπερηχογράφημα, συνήθη διλήμματα στη διαχείριση περιστατικών.\nΒούρτση Αθηνά, Ιούνιος 2016. Μαιευτήριο ΡΕΑ. Συμμετοχή με διαλέξεις και στο work-shop του εκπαιδευτικού σεμιναρίου του IBUS «Multimodality Breast Imaging and Image-guided Interventions». Θεματολογία Διαλέξεων:\nΒούρτση Αθηνά. Ομιλία στην εκπαιδευτική ημερίδα της ΕΕΑΜ (Ελληνική Εταιρεία Απεικόνισης Μαστού), «Νεώτερα δεδομένα στην απεικόνιση του μαστού. Από τη μοριακή βιολογία στη διεπιστημονική προσέγγιση». Ομιλία με θέμα: «Ο ρόλος μαστογραφίας – υπερήχων στον προσυμπτωματικό έλεγχο γυναικών ενδιαμέσου κινδύνου». Σάββατο 12 Νοεμβρίου 2016, Αριστοτέλειο Πανεπιστήμιο Θεσσαλονίκης.


Νέα Βουλή: Πόσοι έδωσαν όρκο στο Κοράνι και πόσοι θρησκευτικό;\nΑρχική / More / Τα νέα της ημέρας / Νέα Βουλή: Πόσοι έδωσαν όρκο στο Κοράνι και πόσοι θρησκευτικό;\nΣτην έδρα της Ολομέλειας της Βουλής προήδρευσε ο βουλευτής του ΣΥΡΙΖΑ και Β’ αντιπρόεδρος της προηγούμενης Συνόδου, Γιώργος Βαρεμένος. Σύμφωνα με τον Κανονισμό της Βουλής προεδρεύει ο πρώτος της τάξη αντιπρόεδρος της Βουλής που έχει επανεκλεγεί και είναι μέλος της νέας Βουλής.\nΠόσοι έδωσαν όρκο στο Κοράνι;\nΗ νέα Βουλή εκπροσωπείται από 61 γυναίκες και έξι κόμματα, ενώ οι 112 είναι νέοι βουλευτές που εκλέχτηκαν για πρώτη φορά. Από τους 300 βουλευτές, η Νέα Δημοκρατία έχει 158 έδρες, ο ΣΥΡΙΖΑ – Προοδευτική Συμμαχία 86, το Κίνημα Αλλαγής 22, το ΚΚΕ 15, η «Ελληνική Λύση» 10 και η «ΜέΡΑ25» 9 έδρες.\nΠότε θα εκλεγεί ο νέος πρόεδρος της Βουλής;\nΔείτε βίντεο από την ορκωμοσία της νέας Βουλής:\nΚυβέρνηση Μητσοτάκη , νέα Βουλή , νέα κυβέρνηση , ορκίστηκε η νέα κυβέρνηση


ΑΚΟΜΗ ΕΝΑΣ ΓΙΑ ΤΗΝ ΜΕΣΟΕΠΙΘΕΤΙΚΗ ΓΡΑΜΜΗ – Blue Sk1n\nBlue Sk1n > ΕΙΔΗΣΕΙΣ > ΕΙΔΗΣΕΙΣ > ΑΚΟΜΗ ΕΝΑΣ ΓΙΑ ΤΗΝ ΜΕΣΟΕΠΙΘΕΤΙΚΗ ΓΡΑΜΜΗ\nΑΚΟΜΗ ΕΝΑΣ ΓΙΑ ΤΗΝ ΜΕΣΟΕΠΙΘΕΤΙΚΗ ΓΡΑΜΜΗ\nΓια τη διαχείριση της περίπτωσης του Ντένιτς: «Υπάρχει πολύ μεγάλη ψυχραιμία, δεν υπάρχει πανικός. Τόσο ο Ντένιτς όσο και ο Μάρκοβιτς πλέον είναι σε καραντίνα και βεβαίως ακολουθούμε όλες τις οδηγίες που προκύπτουν από το πρωτόκολλο διαχείρισης. Θεωρούμε ότι είναι καθαρά θέμα χρόνου για να επανέλθει η καθημερινότητα και των δυο. Από τη στιγμή που δεν υπάρχουν συμπτώματα, αυτό που έχουμε να κάνουμε είναι να προστατέψουμε την υπόλοιπη ομάδα και είναι θέμα χρόνου να παρέλθει αυτή η δοκιμασία που περνούν. Να ξεκαθαρίσουμε ότι δεν έχουν έρθει σε επαφή με κανένα μέλος του ποδοσφαιρικού τμήματος. Τα πάντα στην προετοιμασία κυλάνε ομαλά. Τα δείγματα του Μάρκοβιτς και του υπαλλήλου της εταιρείας είναι αρνητικά».\nΓια τα αγωνιστικά δεδομένα: «Ο Χάμπος ακολουθεί πρόγραμμα αποκατάστασης στο γυμναστήριο ενώ οι υπόλοιποι προπονούνται κανονικά»\nΓια τον προγραμματισμό: «Θα κάνουμε υπομονή ακόμα μερικές μέρες η βδομάδες γιατί δεν έχουμε πολλές εκκρεμότητες. Μετά από αρκετά χρόνια ο Σωφρόνης Αυγουστή θα έχει 90% συμπληρωμένο το ρόστερ από την αρχή της προετοιμασίας. Ψάχνουμε μια ακόμη επιλογή μεσοεπιθετικά και επιλογές για τον κατάλογο Β’. Τώρα αν θα προκύψει κάτι εξαιρετικό στην πορεία, δεν μπορώ να αποκλείσω κάτι».\nΑν θα δοθεί δανεικός ο Μαλεκκίδης: «Δεν έχει ληφθεί καμία απόφαση. Νομίζω θα πάρει κάποιες μέρες για να αποφασίσει ο Σωφρόνης Αυγουστή για το ποιοι νεαροί θα παραμείνουν στην ομάδα».\nΓια τον Ενσούε: «Είναι παίκτης του Απόλλωνα και προπονείται κανονικά με τους υπόλοιπους ποδοσφαιριστές».


11th Hour Worker | Τι γιορτάζεις ακριβώς, καβουράκο;\nΤι γιορτάζεις ακριβώς, καβουράκο;\n11 Μαρ Τι γιορτάζεις ακριβώς, καβουράκο;\nΑναρτήθηκε στις 14:34h σε Alternarrate\tαπό ATHINA ZOGRAFAKI 2 Σχόλια\nΗ δημιουργική δύναμη της φύσης, προσωποποιημένη. Είμαι όλες οι γυναίκες και όλοι οι άντρες μαζί. Γεννάω εμένα, εσένα, μας μεγαλώνω, μας ανατρέφω, μας εξομαλύνω, μας ανακουφίζω, σκορπάω πλούσιες χαρές με το χαμόγελο και το φως μου. Είμαι το κάλλος, το θάρρος, η συμπόνια, η αγάπη, ο έρωτας, ο πόθος, η συγχώρεση, η αφθονία, η μάχη, ο αγώνας της ζωής. Είμαι η δέσμευση και η ελευθερία.\nΚαι τα σκοτάδια μου είμαι. Και οι φόβοι μου είμαι. Και η θάλασσα είμαι. Και το απαλό χορτάρι. Και ένα σπήλαιο είμαι. Κι ένα σκουληκάκι. Και ένα βουνό. Και ένα δέντρο. Και η φωτιά και η βροχή, και το χαλάζι και η χιονοστιβάδα. Και οι ιοί που σε τρομάζουν, στη μαλακή μου λάσπη κοιμούνται. Και οι μύκητες και η μούχλα. Απολύμανση από μένα δεν μπορείς να κάνεις. Ή μαθαίνεις να ζεις μαζί μου ή δε ζεις καν.\nΚάθε λουλούδι που θα δεις, κάθε ζουζούνι που ανακατεύεται στα μαλλιά σου την άνοιξη, κάθε όνειρο γαλήνης την πιο ιδρωμένη στιγμή αγωνίας, κάθε αγκαλιά και τρυφερό μάλωμα «Πάλι μου χτύπησες;», κάθε νόστιμη συνταγή που θυμάσαι απ’ τα παιδικάτα σου της επαρχίας, τις αστικές, ενήλικες μέρες σου που δεν ξέρεις πλέον αν θα πληρωθείς για να φας, κάθε φουστάνι που είχες ποτέ την ευτυχία ή τη δυστυχία να ανασηκώσεις για να δεις το θαύμα, περνώντας κάτω απ’ την αψίδα του δικού μου θριάμβου. Και του δικού σου.\nΕίμαι η Αυτοκράτειρα. Και ο Αυτοκράτοράς μου με συμπληρώνει, δεν είμαστε ούτε πιο πάνω, ούτε πιο κάτω ο ένας απ’ τον άλλο, είμαστε πλήρως ισότιμοι. Δεν έχουμε ανάγκη να αποδείξουμε σε κανέναν τίποτα, πόσο μάλλον μεταξύ μας. Όταν είσαι, δε χρειάζεσαι καμιά απόδειξη.\nΟύτε καμιά γιορτή υπενθύμισης κάθε 8 του Μάρτη. Γιατί εγώ είμαι η γιορτή η ίδια, οι καλεσμένοι, ο χορός και το τραγούδι, τα όμορφα υφάσματα, η τέχνη του να υπάρχεις, το χειροκρότημα, το σβήσιμο των φώτων και το σχόλασμα.\nΟι δυστυχισμένοι άνθρωποι έχουν ανάγκη από υπενθυμίσεις κάθε τόσο ότι είναι σημαντικοί. Εγώ όμως, με τις ρίζες μου βαθιά στη γη και τα μαλλιά μου απλωμένα στον Ουρανό, έχω ιερό καθήκον να μην αναπαράγω τη δυστυχία, την έλλειψη, την ήττα. Την εξαλείφω μέσω του κάλλους και της αναγέννησης.\nΓιατί θέλω. Γιατί μπορώ. Γιατί αγαπώ και δε φοβάμαι ότι αν δώσω θα χάσω, ούτε ζητάω επιστροφές. Καμιά επιστροφή δεν υπάρχει, τι κάτι νέο πάλι γέννησα και ο κόσμος είναι αλλιώς.\nΕίμαι η Αυτοκράτειρα. Ω Θεέ, τι ομορφιά μέσα μου και γύρω μου! Δε χρειάζομαι καμιά γιορτή υπενθύμισης κάθε 8 του Μάρτη! Ας ακουστεί το γέλιο μου, λαγαρό, παντού στην πλάση!\nαρχέτυπο, Αυτοκράτειρα, ταρό\nΑναρτήθηκε στις 16:39h, 16 Μαΐου Απάντηση\nΔΗΛΑΔΗ Η ΑΥΤΟΚΡΑΤΕΙΡΑ ΕΊΝΑΙ ΤΑ ΠΆΝΤΑ ΌΛΑ, ΟΛΗ Η ΠΛΑΣΗ ΣΑΝ ΝΑ ΛΕΜΕ.Ε…………………….. ΠΟΛΥ ΚΑΛΟ ΜΟΥ ΑΚΟΥΓΕΤΑΙ…\nΑναρτήθηκε στις 08:41h, 18 Μαΐου Απάντηση\nΙσχύει, αν και έχει και σκοτεινές πλευρές, όπως μία π.χ. μια μητέρα που είναι καταπιεστική για τα παιδιά της ή ένα άτομο που χρησιμοποιεί την ομορφιά του για ιδιοτελείς σκοπούς, και πάει λέγοντας. Κάθε αρχέτυπο έχει και αρνητική χροιά, όμως στο χέρι μας είναι να μετατρέπουμε τα χαρακτηριστικά αυτά σε θετικά.


Παρατείνεται η ΕΓΣΣΕ μέχρι 31/12/2016 - Τι γίνεται με το επίδομα γάμου - Aftodioikisi.gr\nΠαρατείνεται η ΕΓΣΣΕ μέχρι 31/12/2016 – Τι γίνεται με το επίδομα γάμου\n31 Μαρτίου 2016 - 13:17\nΟι εκπρόσωποι της ΓΣΕΕ και των εργοδοτικών οργανώσεων, ΣΕΒ – ΕΣΕΕ – ΓΣΕΒΕΕ – ΣΕΤΕ, υπέγραψαν την παράταση της ισχύος της μετενέργειας της εθνικής γενικής συλλογικής σύμβασης εργασίας μέχρι την 31η/12/2016.\nΗ διαμόρφωση των κατώτατων μισθών με τους νόμους του 2012 (2ο μνημόνιο) έχει καταργηθεί ως δυνατότητα συμφωνίας μεταξύ των κοινωνικών εταίρων μετά από ελεύθερες συλλογικές διαπραγματεύσεις. Ετσι, σύμφωνα τον ν. 4046/2012 (αρθρ. 1 παρ. 6), καθώς και την 6η Πράξη Υπουργικού Συμβουλίου του 2012 για τους υπαλλήλους άνω των 25 ετών ο κατώτατος μισθός ορίστηκε στα 586,08 ευρώ και για τους εργατοτεχνίτες άνω των 25 ετών το κατώτατο ημερομίσθιο ορίστηκε στα 26,18 ευρώ.\nΑντίστοιχα, για όσους είναι κάτω των 25 ετών ο κατώτατος μισθός ορίστηκε για τους υπαλλήλους στα 510,95 ευρώ και για τους εργατοτεχνίτες το κατώτατο ημερομίσθιο στα 22,38 ευρώ μικτά. Ομως, πέρα αυτών των παρεμβάσεων, καίριο πλήγμα στο θεσμό της εθνικής γενικής συλλογικής σύμβασης εργασίας επέφερε και ο ν. 4093/2012, με τον οποίο περιορίζεται η έκταση της ισχύος των μισθολογικών όρων της εθνικής σύμβασης μόνο στους εργαζόμενους των επιχειρήσεων που εκπροσωπούνται από τις συμβαλλόμενες (στη σύμβαση) εργοδοτικές οργανώσεις.\nΤο επίδομα γάμου ύψους 10%, σύμφωνα και με τη νέα ΕΓΣΣΕ, διατηρείται σε ισχύ και χορηγείται σε όλους τους μισθωτούς, άνδρες – γυναίκες, καθώς οι κοινωνικοί εταίροι συμφωνούν ότι έχει θεσμικό και καθολικό χαρακτήρα για όλους τους εργαζόμενους της χώρας.\nΥΠΟΥΡΓΕΙΑ, ΕΡΓΑΣΙΑΚΑ, ΠΑΡΑΤΑΣΗ, ΕΓΣΣΕ, ΕΠΙΔΟΜΑ ΓΑΜΟΥ


Οι ελλείψεις του ΕΚΑΒ Δυτ. μακεδονίας στην βουλή απο το ΚΚΕ - ekabsfika\nHome / ΑΠΟΨΕΙΣ / ΠΟΛΙΤΙΚΗ / ΤΟΠΙΚΑ ΝΕΑ / EKAB / Οι ελλείψεις του ΕΚΑΒ Δυτ. μακεδονίας στην βουλή απο το ΚΚΕ\nΟι ελλείψεις του ΕΚΑΒ Δυτ. μακεδονίας στην βουλή απο το ΚΚΕ\nΗ σφήκα Απριλίου 03, 2018 0\nΣτο παράρτημα της 11ης Περιφέρειας του ΕΚΑΒ (παράρτημα Κοζάνης), στο οποίο περιλαμβάνονται οι ΠΕ Κοζάνης, Γρεβενών, Καστοριάς και Φλώρινας, οι εργαζόμενοι διασώστες\nβρίσκονται σε απόγνωση. Οι ελλείψεις προσωπικού όχι μόνο στο παράρτημα, αλλά και στα ασθενοφόρα των ΚΥ και νοσηλευτικών ιδρυμάτων της Δυτ. Μακεδονίας, έχουν οδηγήσει σε εντατικοποίησης της εργασίας τους.\nΝα ανάγκες σε προσωπικό –γιατρούς και διασώστες, με μόνιμη και σταθερή δουλειά για όλες τις βάρδιες σε όλους τους τομείς, όπως και στα ασθενοφόρα των 6 ΚΥ και νοσοκομείων όλων των ΠΕ της Δυτ. Μακεδονίας.\nΝα παρθούν όλα τα αναγκαία μέτρα για την υγιεινή και ασφάλεια των εργαζομένων, αναβάθμιση της ειδικότητας του διασώστη - πλήρωμα ασθενοφόρου σε ανώτερη εκπαιδευτική βαθμίδα με κάλυψη του συνόλου των εκπαιδευτικών - επιμορφωτικών αναγκών όλων των εργαζομένων.\nΠηγή : vetonews.gr\nΑΠΟΨΕΙΣ ΠΟΛΙΤΙΚΗ ΤΟΠΙΚΑ ΝΕΑ EKAB


Μην πετάς τις φλούδες! Είναι πιο θρεπτικές από όσο φανταζόσουν…\nΕΝΔΙΑΦΕΡΟΥΣΕΣ ΕΙΔΗΣΕΙΣ 29/09/2014 - 13:25 | Author: Newsroom\nΈχεις σκεφτεί ποτέ να μαγειρέψεις τις φλούδες του κρεμμυδιου;\nΠριν απαντήσεις όχι, μάθε ότι στη φλούδα και στα φύλλα πολλών φρούτων και λαχανικών που συνηθίζουμε να πετάμε στα σκουπίδια, κρύβονται περισσότερα θρεπτικά συστατικά και βιταμίνες απ’\nότι στο εσωτερικό τους.\n• Οι φλούδες κρεμμυδιού έχουν περισσότερα αντιοξειδωτικά στοιχεία από το κρεμμύδι και μειώνουν την αρτηριακή πίεση. Μπορείς λοιπόν να τις προσθέσεις στα φαγητά της κατσαρόλας ή στις σούπες και τις αφαιρέσεις λίγο πριν το σερβίρισμα.\n• Τα φύλλα του μπρόκολου περιέχουν 90% της βιταμίνης Α που χρειάζεται καθημερινά ο ανθρώπινος οργανισμός. Μπορείτε να τα μαγειρέψετε όπως το σπανάκι και τα χόρτα και να τα σερβίρετε με ελαιόλαδο και λεμόνι.\n• Τα φύλλα σέλινου έχουν υψηλότερη συγκέντρωση μαγνησίου και ασβεστίου από το μίσχο, είναι πλούσια σε βιταμίνη C και έχουν αντιφλεγμονώδη δράση. Τα χρησιμοποιείτε ψιλοκομμένα όπως και τον μαιντανό, σε σάλτσες, σαλάτες και ψάρι.\n• Οι φλούδες πορτοκαλιού έχουν περισσότερα αντιοξειδωτικά, βιταμίνη C από το πορτοκάλι και μειώνουν τη χοληστερίνη. Μπορείτε να χρησιμοποιήσετε ξύσμα πορτοκαλιού σε σαλάτες και γλυκά ή να βράσετε τις φλούδες και να πιείτε το ρόφημα.\n• Το άσπρο τμήμα από τη φλούδα του καρπουζιού είναι πλούσιο σε αμινοξέα που βελτιώνουν την κυκλοφορία του αίματος. Μπορείτε να τις χρησιμοποιήσετε την επόμενη φορά που θα φτιάξετε smoothie ή φυσικό χυμό.


4YourFamily, Οικογένεια, Παιδί, Μητρότητα, Διατροφή, Ειδικές Ικανότητες - Μετενσάρκωση: 5χρονος έχει μνήμες από προηγούμενη ζωή του!\nΟ 5χρονος Λουκ Ρούελμαν από το Οχάιο έζησε την μεταφυσική εμπειρία από τη στιγμή που γεννήθηκε ή μήπως από τη στιγμή που πέθανε στο σώμα της 30χρονης Πάμελα, 17 χρόνια πριν την γέννηση του; Η ιστορία του είναι απίστευτη και άκρως ενδιαφέρουσα αφού μιλάμε για άλλη μια περίπτωση μετενσάρκωσης όπως αυτή του 13χρονου Σκωτσέζου Κάμερον Μακόλευ.\nΟ μικρός Λουκ οραματίζεται γεγονότα και καταστάσεις που δεν έχει ζήσει ποτέ του. Όλα ξεκίνησαν όταν η μητέρα του αγοριού, Έρικα, μίλησε στο κανάλι FOX 8 του ΚΛΙΒΕΛΑΝΤ για τις περίεργες "αναμνήσεις" του μωρού της, το οποίο ήδη από δύο ετών άρχισε να παρουσιάζει μια πολύ παράξενη συμπεριφορά. Το αγοράκι άγγιζε διάφορα πράγματα στο σπίτι αποκαλώντας τα "Παμ" και φαινόταν να έχει εμμονή με το συγκεκριμένο όνομα.\nΣύντομα, ξεκίνησε να κάνει αναφορές στην "προηγούμενη ζωή του" χωρίς φυσικά να καταλαβαίνει για το τι ακριβώς μιλάει... "Όταν ήμουν κορίτσι είχα μαύρα μαλλιά, ήμουν μελαμψή, με φώναζαν Παμ και φορούσα σκουλαρίκια", έλεγε ο μικρός στη μητέρα του στα 3 του χρόνια. Εκείνη, άρχισε να υποψιάζεται πως κάτι δεν πάει καλά, με την επιβεβαίωση να έρχεται λίγο αργότερα και πάλι από το στόμα του παιδιού της.\nO Λούκ άρχισε τις λεπτομερείς περιγραφές και άφησε άφωνη τη νεαρή μητέρα. "Ήμουν μεγάλη, 30 χρόνων, με φώναζαν Παμ, ζούσα στο Σικάγο αλλά πέθανα σε μια φωτιά. Πήγα στον Παράδεισο, είδα τον Θεό και εκείνος με έσπρωξε πάλι κάτω. Μετά ξύπνησα και ήμουν μωρό. Τώρα με λένε Λουκ".\nΗ μητέρα μετά το πρώτο σοκ, καθώς δεν υπήρχε τρόπος το 5χρονο αγοράκι να έχει τέτοιες γνώσεις ή εμπειρίες αποφάσισε να συλλέξει όσο το δυνατόν περισσότερα στοιχεία για να εξακριβώσει από που πηγάζει η εμμονή του παιδιού με την Παμ. Ψάχνοντας παλιά αρχεία και υποθέσεις θανάτου γυναικών που διένυαν την τρίτη δεκαετία της ζωής τους στο Σικάγο, βρέθηκε μπροστά σε αυτό που φοβόταν. Η Παμ υπήρξε, λεγόταν Πάμελα Ρόμπινσον και πέθανε στο ξενοδοχείο Paxton όταν το δωμάτιό της τυλίχτηκε στις φλόγες το 1993. Η είδηση του θανάτου είχε προβληθεί τότε και από τα τηλεοπτικά κανάλια. Η μητέρα, κατάφερε να βρει τη φωτογραφία της γυναίκας με τη βοήθεια εκπομπής του FOX8 που ασχολείται με μεταφυσικά φαινόμενα και έτσι επιβεβαίωσε τη μυστηριώδη σχέση μεταξύ του γιου της και της Παμ. Όταν ζητήθηκε από τον Λουκ να διαλέξει ανάμεσα από δεκάδες φωτογραφίες πολλών μαύρων γυναικών γύρω στα τριάντα, ο μικρός αμέσως ξεχώρισε τη σωστή και την έδωσε στη μητέρα του. Ήταν η Πάμελα Ρόμπινσον.\nΗ Έρικα Ρούελμαν επισκέφτηκε την οικογένεια της Παμ ώστε να συλλέξει περισσότερες πληροφορίες και δε φάνηκε να σοκάρεται όταν έμαθε πως η κοπέλα είχε κάποιες από της συνήθειες και τα χαρακτηριστικά της προσωπικότητας του παιδιού της. Η αδικοχαμένη κοπέλα λάτρευε τον Στίβι Γουόντερ, τον οποίο αγαπά πολύ και το αγοράκι. Ο Λουκ παρουσίαζε από μωρό μια έντονη αγάπη για το πιάνο, όργανο με το οποίο ασχολείτο και η 30χρονη Παμ και μάλιστα έπαιζε υπέροχα. Πλέον η μητέρα του παιδιού έχει πειστεί για την ύπαρξη της προηγούμενης ζωής του Λουκ και ελπίζει τώρα με την πάροδο των χρόνων ο μικρός να αρχίσει να "ξεχνά" λεπτομέρειες που θυμόταν παλαιότερα για την κοπέλα, και να ζήσει μια φυσιολογική ζωή.\nΗ επιστημονική κοινότητα είναι χωρισμένη στα δύο για τέτοια φαινόμενα. Πολλοί ισχυρίζονται ότι δεν υπάρχει φυσική εξήγηση για την μετενσάρκωση ενώ άλλοι λένε ότι υπάρχει εγκεφαλικός μηχανισμός με τον οποίο οι μνήμες και τα συναισθήματα μπορούν να μεταφερθούν από τη μια ζωή στην άλλη.\nΤελευταία τροποποίηση: Σάββατο, 25 Ιούλιος 2015 14:24\nΠερισσότερα σε αυτή την κατηγορία: « Το μακιγιάζ των αστέρων...βήμα βήμα! Βίντεο tutorial!\tΑδυνάτισε και δεν τον αναγνώρισαν ούτε οι γονείς του! Το μυστικό της επιτυχίας; »


Συνέντευξη του Αλέξη Τσίπρα στον Alpha: Ήρθε η στιγμή για οφέλη στη μεσαία τάξη | Linenet News\n«Εξοδος από τα μνημόνια ή πισωγύρισμα το δίλημμα των εκλογών. Επικαλούμαστε την λογική κι όχι τον φόβο. Θέλουμε αυτή η αναμέτρηση να είναι μια σύγκριση προγραμμάτων» είπε ακόμη ο κ. Τσίπρας. Επιτέθηκε στη ΝΔ ότι μιλά για μείωση φορολογίας με μεγάλο κόστος. «Αυτά που προβάλλουν ως μειώσεις φόρους για τους λίγους και τους ισχυρούς, είναι οι μειώσεις που θα γίνουν στο κοινωνικό κράτος, οι μειώσεις που θα γίνουν σε δαπάνες και δαπάνες είναι οι μισθοί, οι συντάξεις, τα επιδόματα» πρόσθεσε. Επανέλαβε ότι «αν δεν υπάρξει στήριξη του ΣΥΡΙΖΑ πάνω στα σχέδιο που έχει ήδη πει στον ελληνικό λαό τότε θα ανοίξουν οι ορέξεις πολλών για να τα ανατρέψουν, δηλαδή οι αυξήσεις στους συνταξιούχους, τα μέτρα στήριξης της κοινωνίας, οι μειώσεις του ΦΠΑ κ.α».\n«Ήρθε η στιγμή για οφέλη στη μεσαία τάξη»\nΥπάρχει το δημοσιονομικό περιθώριο να βοηθήσουμε τους πολίτες, κυρίως της μεσαίας τάξης, που έβαλαν πλάτη στα δύσκολα χρόνια του μνημονίου, δίχως να αποδυναμώνουμε τους αδυνάτους», τόνισε ο Αλέξης Τσίπρας.\nΟ πρωθυπουργός επιτέθηκε ξανά κατά του διοικητή της ΤτΕ Γιάννη Στουρνάρα. «Δεν είναι θεσμικός ρόλος του κεντρικού τραπεζίτη να κάνει προβλέψεις “μπακαλικής”. Είναι δυνατόν να προβλέπει το ύψος του πλεονάσματος από το πρώτο τετράμηνο;» είπε και πρόσθεσε: «Είναι ο ίδιος ο κ. Στουρνάρας που προέβλεπε “πιστοληπτική γραμμή στήριξης”»\nΩς προς το Προεδρικό Διάταγμα για τις αλλαγές στην ηγεσία της Δικαιοσύνης και αν θα το υπογράψει ο κ. Παυλόπουλος, ο κ. Τσίπρας απάντησε: «Εχει σταλεί το Διάταγμα. Από εκεί και πέρα ο κ. Παυλόπουλος έχει διαμηνύσει ότι θα κάνει αυτό που αρμόζει στον θεσμικό του ρόλο, αλλά όταν κενωθούν οι θέσεις. Εχω εμπιστοσύνη στην κρίση του»\nΕκπληκτικός Τσιτσιπάς: Στα ημιτελικά του Roland Garros\nΚικίλιας για αρση περιοριστικών μέτρων: Μετά τις 27 Απριλίου οι ανακοινώσεις\nΕπίθεση με βιτριόλι: «Βέβαιο ότι υπάρχει συνεργός»


Αρχική ΣελίδαΔημοφιλείς ΉρωεςBarbie DvdBarbie Στη Λίμνη Των Κύκνων\nΚΩΔΙΚΟΣ (SKU): 111.29860\nΜια φορά κι έναν καιρό, ζούσε μια πανέμορφη κοπέλα, η Οντέτ. Μια φορά κι έναν καιρό, ζούσε μια πανέμορφη κοπέλα, η Οντέτ. Μια μέρα, η Οντέτ συναντά έναν μονόκερο και τον ακολουθεί στο Μαγεμένο Δάσος. Εκεί βρίσκεται ο κακός μάγος Ρόθμπαρτ, που θέλει να κυριεύσει το δάσος και να διώξει την καλή Βασίλισσα Νεράιδα και γι’ αυτό μεταμορφώνει την Οντέτ σε κύκνο! Η Οντέτ, αν και μαγεμένη, καταλαβαίνει ότι η μοίρα της είναι να σώσει το Δάσος. Θα μπορέσει να τα καταφέρει μόνη της; Πόσο θα την βοηθήσει ο όμορφος πρίγκιπας Ντάνιελ που την ερωτεύεται; \_r\_nH μεταφορά ενός κλασικού παραμυθιού, με τη μουσική του ΤΣΑΪΚΟΦΣΚΙ και ονειρεμένες χορογραφίες κλασικού μπαλέτου, που θα μαγέψουν όλα τα κορίτσια! Δείτε την πανέμορφη Barbie να χορεύει με τον πρίγκιπά της και χορέψτε κι εσείς μαζί της! Η Barbie στη Λίμνη των Κύκνων συνδυάζει φαντασμαγορικό μπαλέτο με την αξέχαστη μουσική του Τσαϊκόφσκι όπως την εκτελεί η Συμφωνική Ορχήστρα του Λονδίνου.\_r\_n


O διαβήτης είναι μία πάθηση που, αν δεν προσεχθεί, μπορεί να οδηγήσει ακόμα και σε ακρωτηριασμό. Κάθε χρόνο 2.000-3.000 διαβητικοί στην Ελλάδα χάνουν το ένα ή ακόμα και τα 2 πόδια τους.\nΣτα 100 άτομα που πάσχουν από διαβήτη, τα 5 εμφανίζουν πρόβλημα στα πόδια τους, γι’ αυτό όπως γίνεται αντιληπτό, έχει μεγάλη σημασία η υγιεινή και η φροντίδα των ποδιών των ασθενών που πάσχουν από την συγκεκριμένη ασθένεια, αν δεν θέλουν να οδηγηθούν σε δυσάρεστες καταστάσεις.\nΤο πιο συνηθισμένο πρόβλημα σε ένα διαβητικό πόδι είναι η ξηροδερμία που προκαλεί ο διαβήτης και η νευροπάθεια. Η ξηροδερμία μπορεί να συντελέσει στο να δημιουργηθούν υπερκερατώσεις, οι γνωστοί μας κάλοι στα πέλματα, ή να προκληθούν ρωγμές στο δέρμα, οι οποίες μπορούν να αποτελέσουν πύλη εισόδου μικροβίων που μπορούν να προκαλέσουν σοβαρή λοίμωξη που θα απειλήσει το πόδι ή ακόμα και τη ζωή του ασθενή.\nΟι κάλοι στους ανθρώπους που έχουν διαβήτη και νευροπάθεια δεν πονάνε, αλλά είναι πάρα πολύ σημαντικό να αφαιρούνται εγκαίρως από γιατρό ή ποδολόγο.\nΤα νύχια επίσης πρέπει να είναι φροντισμένα και να κόβονται με νυχοκόπτη ή ψαλιδάκι και αν είναι ιδιαίτερα παχιά θα πρέπει να χρησιμοποιείται λίμα κατά προτίμηση χάρτινη. Τα νύχια θα πρέπει να λιμάρονται και να είναι πάντα περιποιημένα, ώστε να αποφευχθούν τραυματισμοί που θα μπορούσαν να προκληθούν από κάποια σπασμένα ή κομμένα νύχια στα πόδια.\nΟ ίδιος ο ασθενής μπορεί να προστατέψει τα πόδια του αποφεύγοντας τους μικροτραυματισμούς. Γι’ αυτό δεν θα πρέπει να περπατάει ποτέ ξυπόλητος, ούτως ώστε να μειώσει την πιθανότητα πρόκλησης τραυματισμού στα πόδια του. Επίσης, θα πρέπει κάθε βράδυ να ελέγχει τα πόδια του για μικροτραυματισμούς και αμυχές, όπως επίσης θα πρέπει να τα πλένει στο τέλος της ημέρας και να τα σκουπίζει καλά, ιδιαίτερα ανάμεσα στα δάχτυλα.\nΜακριά από πηγές θερμότητας και πολύ ζεστό νερό\nΕπίσης θα πρέπει να αποφεύγει πηγές θερμότητας. Το νερό με το οποίο τα πλένει δεν θα πρέπει να είναι πολύ ζεστό, ενώ δεν πρέπει να τα βάζει κοντά σε θερμάστρα, ακόμα και αν κρυώνει.\nΓια να αποφευχθεί η πιθανότητα να πλύνει το σώμα ή τα πόδια του με ιδιαίτερα ζεστό νερό, θα πρέπει να το δοκιμάσει. Το καλύτερο σημείο για τη δοκιμή είναι ο αγκώνας, αφού είναι μια περιοχή του σώματος που δεν προσβάλλεται συχνά από τη νευροπάθεια.\nΕπιλογή κατάλληλων παπουτσιών\nΠολύ σημαντική είναι, επίσης, η επιλογή των παπουτσιών. Ο διαβητικός θα πρέπει να διαλέγει το σωστό νούμερο παπούτσι, ώστε να μη τον στενεύει, ενώ αν αγοράσει ένα καινούργιο ζευγάρι, δεν θα πρέπει να το φορέσει για περισσότερες από δύο ώρες την πρώτη φορά.\nΗ αγορά παπουτσιών θα πρέπει να γίνεται στο τέλος της ημέρας, απόγευμα προς το βράδυ, που τα πόδια είναι πρησμένα, γιατί αν το αγοράσει το πρωί, το απόγευμα μπορεί να συνειδητοποιήσει πως τού πέφτει μικρό, λόγω του οιδήματος που υπάρχει.\nΕλεγχος της κατάστασης του ποδιού\nΟ διαβητικός μπορεί να δει την κατάσταση των ποδιών του μόνος του με ένα ειδικό αυτοκόλλητο που μπαίνει κάτω από το πέλμα του και μετράει την ξηρότητα του δέρματος. Το αυτοκόλλητο έχει χρώμα μπλε. Αν στα 10 λεπτά αλλάξει χρώμα και γίνει ροζ, αυτό σημαίνει πως το πόδι του είναι σε καλή κατάσταση και έχει αρκετή υγρασία. Αν όμως δεν γίνει ροζ εντελώς, τότε αυτό σημαίνει πως το πόδι δεν έχει αρκετή υγρασία, ώστε να προστατεύεται, επομένως θα πρέπει να συμβουλευτεί το γιατρό για να πάρει μέτρα για την περαιτέρω φροντίδα των ποδιών του.\nΓιατί οι χορτοφάγοι μπορούν να ζήσουν περισσότερο\n« Οι τροφές που εμποδίζουν την τριχόπτωση Ρολό χοιρινό με μπέικον με μέλι, αμύγδαλα και πράσινα φασολάκια »\nΕπιστήμονες: Μόνο μέσω εμβολίου η ανοσία της αγέλης


New Balance WL420 Black - Δωρεάν Αποστολή στο Spartoo.gr ! - Παπούτσια Χαμηλά Sneakers Woman 55,20 €\nΤrendy στυλ, η μάρκα New Balance συνδυάζει τη σπορ και μοδάτη πλευρά της και δημιουργεί αυτό το χαμηλό sneaker. Το δερμάτινο και υφασμάτινο στέλεχός του σε μαύρο χρώμα του δίνουν ένα μοναδικό στυλ. Το μοντέλο Wl420, με τη υφασμάτινη επένδυση και εξωτερική σόλα συνθετική. Απλά απαραίτητο.


ΕΛΕΥΘΕΡΗ ΦΩΝΗ ΤΩΝ ΠΟΛΙΤΩΝ: Στην Ταιβάν - Δάσκαλος ερωτεύθηκε την 8χρονη μαθήτριά του και δεσμεύτηκε να την παντρευτεί αλλά...\nΣτην Ταιβάν - Δάσκαλος ερωτεύθηκε την 8χρονη μαθήτριά του και δεσμεύτηκε να την παντρευτεί αλλά...\nAυτό συμφωνήθηκε το 2005 όμως η έφηβη πλέον κοπέλα τον «πούλησε» καθώς νυμφεύθηκε έναν άλλον άνδρα το 2011 - Στα δικαστήρια η υπόθεση καθώς «χρηματοδοτούσε» την οικογένεια\nΈνας άνδρας, στην Ταϊβάν, ήταν 32 ετών το 2005 όταν συμφώνησε με τη μητέρα ενός 8χρονου τότε κοριτσιού, ότι θα του έδινε την κόρη της να την παντρευτεί, όταν θα έφτανε στην κατάλληλη ηλικία.\nΟ άνδρας αυτός, ο οποίος ήταν δάσκαλος της μικρής, ισχυρίζεται ότι ερωτεύτηκε «θανάσιμα» την 8χρονη και αφού συμφώνησε με τη μητέρα της, περίμενε να περάσει ο καιρός για να ενηλικιωθεί, για να την παντρευτεί.\nΜάλιστα είχαν υπογράψει και συμβόλαιο. Πέρα από αυτό όμως, ο άνδρας αυτός πρόσφερε οικονομική βοήθεια στην οικογένεια της... μέλλουσας γυναίκας του. Μάλιστα, δαπάνησε περίπου 30.000 δολάρια για την κοπέλα και τη μητέρα της, ενώ πλήρωσε και κάποια ανεξόφλητα χρέη τους.\nΌλα αυτά έγιναν κατά τη διάρκεια των τελευταίων 9 ετών. Τώρα όμως, που η νύφη ενηλικιώθηκε και ήρθε επιτέλους η ώρα να το πάρει το κορίτσι, ο άνδρας πληροφορήθηκε ότι έχει ήδη παντρευτεί έναν άλλον άνδρα το 2011 και έχει και ένα παιδί μαζί του.\nΕτσι, αποφάσισε να πάει τη μητέρα της στο δικαστήριο για απάτη. Ωστόσο η υπόθεση δεν πήγε όσο καλά περίμενε.\nΟ δικαστής έκρινε ότι το αρχικό συμβόλαιο γάμου πριν από εννιά χρόνια (που ήταν αρχικά μόνο μια προφορική συμφωνία) ήταν ενάντια των νόμων της δημόσιας ηθικής και κήρυξε ολόκληρη την υπόσχεση του γάμου άκυρη από την αρχή.\nΗ περίεργη αυτή υπόθεση έχει προκαλέσει αντιφατικές αντιδράσεις στον κόσμο. Οι περισσότεροι κατηγορούν την μητέρα, ενώ κάποιοι δεν μπορούν να κατανοήσουν πώς είναι δυνατόν ένας 32χρονος να ερωτευτεί μια 8χρονη.


Πάνος Κιάμος : «Έχω τραγουδήσει σε άδεια μαγαζιά! Ποτέ δεν είπα “τα παρατάω”» | Star.gr\nΠάνος Κιάμος : «Έχω τραγουδήσει σε άδεια μαγαζιά! Ποτέ δεν είπα “τα παρατάω”»\n«Θέλω να είμαι ο Κιάμος πάνω στην πίστα και ο Πάνος από κάτω» λέει\nΓια την μέχρι τώρα πορεία του στον χώρο του τραγουδιού και τις δύσκολες στιγμές που πέρασε στην αρχή της καριέρας του μίλησε ο Πάνος Κιάμος.\n«Έχουν υπάρξει δύσκολες στιγμές. Έχω τραγουδήσει σε άδεια μαγαζιά, έχω τραγουδήσει σε μαγαζιά με πέντε και δέκα παρέες, έχω κάνει δουλειές που δεν παιζόντουσαν στα ραδιόφωνα και στεναχωριόμουνα, αλλά δεν είπα ποτέ “τα παρατάω”. Πραγματικά αγαπώ αυτό τον χώρο. Αν είναι όλα εύκολα από τον πρώτο δίσκο, δεν υπάρχει η εκτίμηση της επιτυχίας γιατί δεν έχεις δει την αποτυχία» είπε ο γνωστός τραγουδιστής.\nΑυτό που τονίζει είναι πως «πάνω από όλα φροντίζω να είμαι αληθινός. Να είμαι ο Κιάμος πάνω στην πίστα και ο Πάνος κάτω από την πίστα. Ποτέ δεν θέλω να πουν ότι είχα προσωπείο. Το κράτησα ως αρχή αυτό από το 1998 που ξεκίνησα».\nΑπό μικρός λάτρευε το τραγούδι και τονίζει πως «όταν έδωσα πανελλαδικές και περίμενα τα αποτελέσματ��, άρχισα να ρωτάω που γίνονται οντισιόν, οπότε και ξεκίνησα… Δεν άκουσα τους γονείς μου. Εκείνοι ήθελαν να ακολουθήσω ιατρική. Είναι μια πορεία 15 χρόνων… Με συνοπτικές διαδικασίες λοιπόν έκανα αυτό που αγαπώ» .\nΤώρα ετοιμάζεται για την περιοδεία του στην Αυστραλία! «Αρχές Ιούνη φεύγω για Αυστραλία και μετά θα κάνουμε εμφανίσεις στην Ελλάδα και στο εξωτερικό» δήλωσε.


Ολοταχώς σε δίκη και καθαίρεση η Ντίλμα Ρούσεφ - Pelop.gr\nΟλοταχώς σε δίκη και καθαίρεση η Ντίλμα Ρούσεφ\nΗ Γερουσία της Βραζιλίας ψήφισε υπέρ της παραπομπής της προέδρου Ντίλμα Ρούσεφ σε δίκη, με ερώτημα την καθαίρεσή της.\nΜε ψήφους 55 έναντι 22, οι γερουσιαστές αποφάσισαν ότι η Ρούσεφ πρέπει να δικαστεί, επειδή παραβίασε τους νόμους για τους δημόσιους λογαριασμούς.\nΌταν η απόφαση ανακοινωθεί επισήμως, αργότερα σήμερα, η θητεία της πρώτης γυναίκας προέδρου της Βραζιλίας θα ανασταλεί, τερματίζοντας 13 χρόνια διακυβέρνησης από το αριστερό Κόμμα των Εργατών, και ο αντιπρόεδρος της χώρας, Μισέλ Τέμερ, θα ασκεί χρέη προέδρου για όσο διάστημα θα διαρκέσει η δίκη της.\nΗ τελική ετυμηγορία των γερουσιαστών, όπως σημειώνει το tanea.gr, θ' ανακοινωθεί μέσα σε διάστημα έξι μηνών.\nΣυγκεντρώσεις υπέρ και κατά έξω από το κτίριο\nΠαράλληλα με τα χαρακώματα μέσα στη Γερουσία, έξω από το κτίριο βρίσκονταν χωριστά συγκεντρώσεις υπέρ και κατά της Προέδρου. Τις δύο συγκεντρώσεις χώριζε ξανά «τείχος» από οδοφράγματα, καθώς κορυφώνεται το πολιτικό θρίλερ που έχει διχάσει τη βραζιλιανική κοινωνία πιο βαθιά από ποτέ στην περίοδο μετά την αποκατάσταση της Δημοκρατίας.\nΗ συζήτηση στη Γερουσία, για το εάν η Ρούσεφ πρέπει να δικαστεί για παράβαση των δημοσιονομικών κανονισμών, με στόχο εκλογικά οφέλη -κατηγορία που δεν σχετίζεται με το σκάνδαλο της Petrobras- μετατράπηκε σε μακρόσυρτη πολεμική υποστηρικτών και αντιτιθέμενων για ολόκληρη τη θητεία της Ρούσεφ και την ευθύνη της για τη σημερινή κατάσταση της βραζιλιανικής οικονομίας.\nΑκόμη και η σύσταση του προέδρου της Γερουσίας, Ρενάν Καλιέρος, στους γερουσιαστές, να περιοριστούν σε δέκα λεπτά κατά τις αγορεύσεις τους, προκάλεσε αντίδραση των υποστηρικτών της κυβέρνησης, εκλαμβάνοντάς την ως απόπειρα φίμωσης. Όσοι, και από τα δύο στρατόπεδα, δεν αξιοποίησαν πλήρως τα 15 λεπτά αγόρευσης που προβλέπει ο κανονισμός, τα ξεπέρασαν.\nΈξω από τη Γερουσία, σημειώθηκε περιορισμένη μεν, αλλά υψηλή ένταση μεταξύ υποστηρικτών της κυβέρνησης και της Αστυνομίας. Στην άλλη πλευρά, στη συγκέντρωση υπέρ της αποπομπής της Ρούσεφ, επικρατούσε ένα «καρναβαλικό» κλίμα, με βραζιλιάνικες σημαίες να ανεμίζουν.\nΓια την παραπομπή/αποπομπή της Ρούσεφ σε αυτή τη φάση αρκούσε απλή πλειοψηφία στο σώμα των 81 μελών.


«Καμία χαλάρωση γιατί υπάρχει κίνδυνος να ξανακυλήσουμε» - alterinfo.gr\n«Μέχρις στιγμής αποδείξαμε ότι και την αληθινή λίστα βρήκαμε και τα προβλήματα που υπήρχαν εντοπίσαμε. Ελέγχονται 54.000 ονόματα, εκ των οποίων ήδη κλήθηκαν να δώσουν εξηγήσεις σχεδόν οι μισοί! Κάτι τέτοιο δεν έχει γίνει ποτέ σε τέτοια κλίμακα ως τώρα. Αλλά αυτό δεν είναι το μόνο ούτε το κύριο μέτωπό μας κατά της διαφθοράς. Να ξέρετε ότι η διαφθορά, η φοροδιαφυγή και η γραφειοκρατία ήταν πολύ εξαπλωμένα και αλληλένδετα φαινόμενα που δεν αφορούσαν μόνο μερικές χιλιάδες πρόσωπα. Αφορούσαν πολύ περισσότερους – “μεγάλους” και “μικρούς”. Το πρόβλημα όσων μας κατηγορούν δεν είναι ότι εμείς δεν κάνουμε αυτά που πρέπει. Είναι το ακριβώς αντίθετο: ότι κάνουμε αυτά που πρέπει και θα ξεβολέψουμε πολλούς βολεμένους. Χωρίς στοιχεία δεν κατηγορούμε κανέναν! Το να βάζουμε τη “λάσπη στον ανεμιστήρα” και να λερώνουμε τους πάντες είναι ο καλύτερος τρόπος για να τη γλιτώσουν οι αληθινά ένοχοι! Κανένας αθώος δεν φοβάται τη σπίλωση. Και κανείς ένοχος δεν θα γλιτώσει την τιμωρία. Αυτό πρέπει να σας πω ότι ενισχύει τη συνοχή της κυβέρνησής μας. Δεν την αποδυναμώνει».\n«Τον εαυτό του δυσκολεύει, όχι εμένα! Πάρτε για παράδειγμα την υπόθεση με τη βίλα Αμαλία. Θα περίμενε κανείς ότι ένα κόμμα που βρισκόταν ως πρόσφατα στο 4% και πήρε πριν από λίγο 26% θα γινόταν πιο υπεύθυνο. Αλλά εκείνοι λειτουργούν ως περιθωριακό κόμμα διαμαρτυρίας. Αντί να γίνουν πιο υπεύθυνοι και πιο “θεσμικοί”, για να έρθουν κοντά σε αυτούς που τους ψήφισαν ή για να κερδίσουν άλλους, συγκρούονται συνεχώς με το δημόσιο αίσθημα! Γιατί ο κόσμος δεν θέλει “γιάφκες” αναρχικών και εστίες ανομίας παντού μέσα στις πόλεις. Δεν θυμάται με… “νοσταλγία ” το όργιο των κουκουλοφόρων τον Δεκέμβριο του 2008, όταν κάποιοι τους “χάιδευαν”. Με φρίκη τα θυμούνται οι πολίτες. Κι όμως κάποιοι ταυτίζονται με όλα αυτά που έχουν καταδικαστεί στη συνείδηση του κόσμου. Από στενή κομματική άποψη όσο αυτοεκτίθεται η αντιπολίτευση τόσο μικρότερο πρόβλημα έχει η κυβέρνηση… Αλλά εμείς δεν το βλέπουμε έτσι. Θέλουμε απέναντι μας κόμματα που αναλαμβάνουν ευθύνες, όχι κόμματα με ακραίες συμπεριφορές, με ακραίο λόγο, με περίσσευμα φανατισμού και λαϊκισμού και με έλλειμμα ευθύνης. Δεν βοηθάει τη χώρα ούτε η πόλωση που προσπαθούν συνεχώς να δημιουργήσουν ούτε οι εμμονές τους από τις οποίες δε μπορούν να ξεκολλήσουν».\n«Μιλάμε για καταλήψεις δημοσιών χωρών που συνεχίζονται εδώ και δεκαετίες και που αναδείχθηκαν κέντρα παρανομίας! Τι είδους “πολιτιστικές δραστηριότητες” εξυπηρετούν λοστοί, αντιασφυξιογόνες μάσκες, εύφλεκτά υλικά, μαδέρια και “λάφυρα” από αστυνομικό εξοπλισμό; Μιλάμε για δεκάδες κέντρα ανεφοδιασμού έκνομων δραστηριοτήτων! Και κέντρα παρεμπορίου ακόμα. Τι απαντάνε στους πολίτες; Γίνονται ανεκτά αυτά οπουδήποτε στον κόσμο; Υπάρχει δημοκρατία που τα ανέχεται αυτά; Τι είδους…“κοινωνικοί χώροι” είναι οι γιάφκες των κουκουλοφόρων; Ως τώρα η Πολιτεία έπρεπε να απολογείται γιατί τα ανέχεται όλα αυτά.Τώρα που η Πολιτεία αντιδρά, επειδή κάποιοι πρέπει να απολογηθούν γιατί τα κάλυπταν όλα αυτά και εξακολουθούν να τα καλύπτουν. Διότι η κοινωνία δεν χειροκροτεί τους κουκουλοφόρους. Είναι με το μέρος όσων θέλουν να βάλουν τέλος στη δράση τους».


Πασκουάλ: “Ελπίζουμε να βάλουμε το έβδομο αστέρι στη φανέλα μας” | ebasket.gr\nΚεντρική Basket League Παναθηναϊκός Πασκουάλ: “Ελπίζουμε να βάλουμε το έβδομο αστέρι στη φανέλα μας”\nΠασκουάλ: “Ελπίζουμε να βάλουμε το έβδομο αστέρι στη φανέλα μας”\nΔημοσίευση στις 01/09 17:08\nΟ Τσάβι Πασκουάλ, κατά τη διάρκεια εκδήλωσης για την παρουσίαση της συνεργασίας του Παναθηναϊκού με εταιρεία ελαστικών, τόνισε πως φετινός στόχος των “πράσινων” είναι το να βάλουν το έβδομο αστέρι στη φανέλα τους. Μίλησε, δε, και για τον Θανάση Αντετοκούνμπο.\nΟ Καταλανός τεχνικός σχετικά με τη συνεργασία του Παναθηναϊκού με την εταιρεία ελαστικών ανέφερε: “Είμαι πολύ ευτυχής που είμαι εδώ και μοιράζομαι αυτή τη στιγμή μαζί σας. Ιδιαίτερα με τους νέους μας συνεργάτες. Καταρχάς. θέλω να συγχαρώ την ομάδα για αυτή τη συνεργασία με την εταιρεία, η οποία αποτελεί πλέον μέρος της οικογένειας και θα είμαστε ευτυχείς μαζί. Γνωρίζω την εταιρεία από την εποχή που ήμουν στην Ισπανία. Είναι ένα συνώνυμο της ανάπτυξης και της συνεχούς εξέλιξης. Πάντα επιχειρεί να είναι ηγέτης σε αυτό που κάνει και γι’ αυτό και πιστεύω ότι μοιραζόμαστε τις ίδιες αξίες. Την καλωσορίζω, λοιπόν στην οικογένειά μας, ελπίζουμε να έχουμε την ίδια επιτυχία με όταν ξεκίνησαν να είναι χορηγοί της Λέστερ, που κόντρα σε όλα τα προγνωστικά κατόρθωσαν να πάρουν το πρωτάθλημα. Ελπίζουμε κόντρα σε κάθε προγνωστικό να βάλουμε το έβδομο αστέρι στη φανέλα μας. Σας ευχαριστώ όλους και καλώς ήλθατε”.\nΓια τη φετινή ομάδα είπε: “Καταρχάς, θα πρέπει να ευχαριστήσουμε όλα τα… ελαστικά που χρησιμοποιήσαμε πέρυσι. Τόσο αυτά που συνεχίζουν μαζί μας όσο και αυτά που δεν συνεχίζουν. Θα πρέπει να τους ευχαριστήσουμε για την προσπάθειά τους. Τώρα έχουμε κάποια νέα ελαστικά, θα πρέπει να τα προσαρμόσουμε σε αυτά και να κατορθώσουμε να έχουμε ένα ενιαίο αποτέλεσμα, ένα τελικό όχημα. Πέρυσι ήμασταν πολύ γρήγοροι, περισσότερο από την πλειονότητα των αντιπάλων και φέτος θα προσπαθήσουμε να είμαστε ακόμα πιο γρήγοροι”.\nΓια τον Θανάση Αντετοκούνμπο δήλωσε: “Νομίζω ότι έχει έναν πολύ συγκεκριμένο ρόλο στην Εθνική και πιστεύω ότι με αυτόν τον ρόλο δεν θα απογοητεύσει κανέναν. Ελπίζουμε να πάει καλά και είμαστε και ενθουσιασμένοι αναμένοντάς τον να έρθει να δουλέψει μαζί μας το συντομότερο. Φυσικά και να τον βοηθήσουμε να γίνει κι αυτός ακόμα καλύτερος, αλλά να ας βοηθήσει κι αυτός να γίνουμε καλύτεροι”.\nΣτο ενδεχόμενο, τέλος, ελληνοϊσπανικής κόντρας στο Ευρωμπάσκετ απέφυγε διπλωματικά να απαντήσει για το ποια από τις δύο ομάδες θα υποστηρίξει: “Καταρχάς, δεν ξέρουμε αν θα βρεθούν αντιμέτωπες. Αν συμβεί αυτό, δεν θα μπορείτε να με ρωτήσετε (γέλια). Εύχομαι όλοι οι παίκτες να πάνε καλά και κάθε επιτυχία στην Εθνική”.\nΠροηγούμενο “Απλά βγαίνω και παίζω…”\nΕπόμενο Η πρώτη μεταγραφή του Δούκα


Posted by Zafiris Keramidas at 6:40 PM\nΕίσαι άδικος. Έπρεπε να έχεις κάνει post και το ανάλογο αρχείο. Μοναχοφαγά…\nΠολύ καλύτερα από κουτσό και μπιζ στην παλιά εποχή της Τούμπας του '94.\nπσ. Καλά σου λέει ο n.s. για το αρχείο.\nΞεφορτώσου τη φωτογραφία και ρίξε κι έναν αγιασμό καλού κακού.\nΔιαβολομηχανήματα είναι αυτά, δεν παίζεις!\nJanuary 14, 2006 9:11 PM\nλοιπόν, θα δώσω την φωτογραφία για φύλαξη στην ttallou, μπορείτε να τις ασκήσετε πίεση για να σας τη δώσει...\nJanuary 14, 2006 10:17 PM\nΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ!!!!\nΣΕ ΠΑΡΑΚΑΛΩ ΔΩΣΕ ΤΗΝ ΦΩΤΟΓΡΑΦΙΑ ΣΤΗΝ Ttallou... ΣΕ ΠΑΡΑΚΑΛΩ!\nJanuary 15, 2006 2:04 AM\nΘα μάθω ποια είναι και θα την πουλήσω στο ebay.\nΔέχομαι προσφορές (στους bloggers ειδικές τιμές).\nJanuary 15, 2006 1:43 PM\nJohny the blunderer said...\nComputers + Girls = Evil?\nΜάλλον δε θα ξεφύγεις τον αγιασμό (ttallou).\nΟ συνδυασμός του πανάρχαιου (γυναίκα) και του τρέχοντος (υπολογιστής) οργάνου του σατανά συναντήθηκαν στον υπολογιστή σου από μια σειρά σατανικών συμπτώσεων, του υπολογιστού πρυνατεύοντος και της γυνής προβαλλομένης.\nΗ καλή σου συνείδηση προσπαθεί να κρατήσει την ανωνυμία των φίλων σου και των φίλων τους, αλλά το τρίτο όργανο που έχει ο Ωξαποδώς (Evil), δηλαδή το εμπόριο, σε πολιορκεί. Διαβάζω τις προτάσεις που έχεις για την παράδοση και την επακόλουθη πώληση της φωτογραφίας της ανυποψίαστης κορασίδος.\nΤο μόνο παράξενο από τα σχόλια είναι ότι δεν υπάρχει κάτι που να δείχνει ότι ο "νόμιμος" ιδιοκτήτης της φωτογραφίας πήρε είδηση για το άδολο ηλεκτρονικό κονσομασιόν της κοπελίτσας.\nΟ πρώτος παθών μαθαίνει τελευταίος ή ποτέ.\nΌσο για σένα, εκτός από τον αγιασμό, θα πρέπει να βγάλεις τη φωτογραφία που έχεις στο blog. Αυτά τα πεινασμένα, ορθάνοιχτα, λάγνα, έκπληκτα, καθηλωμένα, ερευνητικά μάτια του ώριμου και πολύ φαλακρού ανθρώπου της πληροφορικής θα θυμίζουν αυτό που τα δικά μας μάτια δεν αντίκρυσαν.\nΣτην περίπτωση που δεν κατάλαβες ποιός είμαι, θυμίσου ποιός είναι αυτός που συμβουλεύει να μη δανίζεις βιβλία και που κρατάει ένα δικό σου εδώ και καιρό.\nJanuary 17, 2006 4:29 AM\nΓειά χαρά Ζαφείρη! Long time no hear from each other & I'm glad I found you alive and kicking!\n@johny: γιατρέ, καιρός να κάνεις το δικό σου blog...\n@Marialena: nice to see you again, too....\n@everyone: αγιασμός στο σπίτι μου, τετάρτη μετά τις 7, φέρτε τον βασιλικό θα αγιάσω το νερό με τη θεία χάρη μου μόνος μου....\nΖαφείρη, για να μην φέρουμε σε δύσκολη θέση την ttallou μπορείς να το στείλεις το αρχείο σε μένα που είμαι εχέμυθος και δεν υποκύπτω σε πιέσεις. Έχω πάρει, επίσης, μαθήματα εξορκισμού PC δια αλληλογραφίας και νομίζω ότι θα μπορέσω να βοηθήσω την κατάσταση. Όσο για το κόστος μην ανησυχείς. Δεν θα στοιχίσει πολύ εκτός και αν έχεις και άλλα αρχεία άλλων κοπελιών, οπότε θα σου κάνω μια συνολική τιμή\nνα σε δώσω 100€ για να πάρεις μια συλλογή με γυμνά (καλλιτεχνικά, έτσι) που έχω και μου στοιχειώνει τον computer?


Ο δημοσιογραφικός κόσμος σε μια ματιά | Έντυπη Έκδοση | Έντυπη Έκδοση Ελευθεροτυπίας\nΤα παραπάνω ως απρόβλεπτο μάθημα από τον Χριστόφορο Κάσδαγλη και το τελευταίο του βιβλίο, το «Σπλιτ» (εκδόσεις «Καστανιώτη»).\nΜε κεντρικό ήρωα τον δημοσιογράφο Βλαδίμηρο Δημητριάδη ο, ούτως ή άλλως, δημοσιογράφος Κάσδαγλης ξεναγεί το κοινό στον κόσμο του τύπου, στα τραπέζια του μπλακ τζακ και της ρουλέτας, στα διαπλεκόμενα συμφέροντα, στον κόσμο των επιχειρήσεων, των χαμένων ερώτων και των καλοκαιρινών σινεμά, που προφανώς δαγκώνουν τη μνήμη του.\nΟ Δημητριάδης, ωστόσο, δεν είναι σαν όλους τους δημοσιογράφους. Εχοντας εργαστεί χρόνια ως συντάκτης ύλης και όντας πια στο ρεπορτάζ, δεν τρέχει πίσω από την είδηση, περνάει σπανίως από την εφημερίδα του -κατά το κοινώς λεγόμενο, λουφάρει. Ακόμα χειρότερα, έχει αναθεωρήσει τις απόψεις του για τη δημοσιογραφία. Μπορεί και να τη σιχαίνεται λίγο. Ωστόσο, λόγω παλαιότητος τον ανέχονται.\nΤο μέγα πάθος του, εκτός από τον τζόγο, είναι ένας φάκελος τον οποίο συμπληρώνει σταδιακά και σχετίζεται με έναν μεγαλοκαρχαρία της οικονομίας, τον Φίλιππο Μπάρλοου. Τον περιγράφει ως τυπική περίπτωση επαναστατημένου νέου της δεκαετίας του '70, ως τον γιο ενός βουλευτή που πέρασε στην εξωκοινοβουλευτική αριστερά και όπως πολλοί άλλοι κατέληξε επιχειρηματίας.\nΤα χτυπήματα μαζί του θα είναι συνεχή, πάνω και κάτω από τη ζώνη. Και βέβαια το «κόλλημα» αφορά το γράψιμο και το αν αυτό εν τέλει μπορεί να σε ζήσει. «Ο Πικάσο μπορούσε να αγοράσει μια Ρολς Ρόις απλώς ζωγραφίζοντάς την. Και αν εγώ δεν ζωγράφιζα αλλά έγραφα;» διερωτάται ο Δημητριάδης.\nΠαιγνιώδης συχνά ο συγγραφέας βάζει στο παιχνίδι και κάποια από τα χαριτωμένα κλισέ του επαγγέλματος, όπως π.χ.: «Πού δείχνει με το δάχτυλο ο Κολοκοτρώνης, καθισμένος αγέρωχα στο άλογό του στο οικείο μνημείο της οδού Σταδίου; Το ''Galaxy'' δείχνει», αναφερόμενος στο μπαρ -γνωστό στέκι δημοσιογράφων. Κι έτσι συνεχίζεται το σκοτσέζικο ντους, κυνικό, με ανατροπές και με ταχείς ρυθμούς στην επιφάνεια, πικρό στο βάθος του, αφού έχουμε να κάνουμε εδώ μ' έναν κόσμο που φεύγει ανεπιστρεπτί και μ' έναν άλλο που μόλις έχει στρογκυλοκαθήσει στη θέση του.\nΜε την αλλαγή, που συντελέστηκε μόλις σε τέσσερις δεκαετίες. Με τα όνειρα της μεταπολίτευσης, που τα έσβησαν, οι παχυλοί μισθοί. Πρόκειται για έναν κόσμο, ωστόσο που δεν αρέσει στον Κάσδαγλη κι έτσι οδηγεί τον ήρωά του να βγάλει την ουρά του απ' έξω. Τι κι αν ο Μπάρλοου του έκλεψε την κοπέλα, αυτός μάλλον του κλέβει τη γραμματέα, που είναι και κούκλα.


Η παρακμή του διεθνούς πολιτικού λόγου – Oxtapus\nΗ παρακμή του διεθνούς πολιτικού λόγου\noxtapus 31/05/2021 ΠΟΛΙΤΙΚΗ\nΤι ακριβώς άλλαξε στον κόσμο και κάνει τους ηγέτες πολλών χωρών να μιλούν αγοραία; Όπως και να έχει, τα τελευταία χρόνια παρατηρείται μια έξαρση λεκτικών εκτροπών και ένας αισθητικός εκπεσμός της διπλωματικής γλώσσας.\nΠλέον, οι ηγέτες ακόμα και των μεγάλων δυνάμεων έχουν υιοθετήσει όχι μια «σκληρή γλώσσα» που προφανώς και μπορεί να εκφραστεί με ευπρέπεια αλλά μια χυδαία, αγοραία γλώσσα αδιανόητης ευτέλειας υπονομεύοντας επικίνδυνα όλες τις πολιτισμικές συνθήκες ευγένειας με τις οποίες η ανθρωπότητα πορεύτηκε.\nΑναρωτιέται κανείς αν είναι ένα ακόμα σύμπτωμα του γενικευμένου λαϊκισμού που έχει αφήσει ισχυρό το αποτύπωμά του σε όλες τις χώρες του πλανήτη. Δεν είναι λίγες οι περιπτώσεις ηγετών που έχουν ανατρέψει την αντίληψη περί σοβαρού και γελοίου. Είναι η απόλυτη διάδοση των μέσων μαζικής επικοινωνίας όπου ο λόγος, η έκφραση και οι στοιχειώδεις κανόνες ευγένειας δέχτηκαν ανεπανόρθωτο πλήγμα; Είναι ένα σύμπτωμα παρακμής της δημοκρατίας η όποια παραφούσκωσε την κοινωνία με δικαιώματα που δεν μπορεί να διαχειριστεί και να εκτιμήσει; Είναι η απίστευτη ευκολία που ο πάσα εις αυτού του κόσμου μπορεί να διατυπώσει την άποψή του δημιουργώντας ένα γιγαντιαίο τσουνάμι γελοιότητας το οποίο κυριαρχεί δίχως αντίσταση; Είναι ότι πλέον μπορούμε να δεχτούμε τα πάντα: από έναν παρανοϊκό δικτάτορα έως ένα αγιογδύτη κι από έναν μαφιόζο έως έναν αστοιχείωτο «σωτήρα»;\nΤα ερωτήματα είναι πολλά, ωστόσο, η πιο επικίνδυνη εκτροπή αυτού του -εκτός των άλλων- αντιαισθητικού φαινομένου, όπου ο διεθνής πολιτικός λόγος αποτυπώνεται μέσα από καινοφανείς ακρότητες και χυδαία μοτίβα, είναι ότι έχει επικρατήσει και αντί να γίνεται αντικείμενο προβληματισμού, συνήθως καταλήγει να γίνεται αποδεκτό μέσα από την πλάκα.\nΤα παραδείγματα ηγετών που προβαίνουν σε απίστευτες δηλώσεις είναι πολλά, ωστόσο, το ανησυχητικό είναι ότι αυτές οι λεκτικές ελευθεροστομίες που είναι δημοφιλείς σε καθεστωτικούς ηγέτες αμφίβολης ποιότητας που δεν διακρίνονται για την εκτίμηση τους στην δημοκρατία και την αξιολογική της κλίμακα, αρχίζει να επηρεάζει και την ρητορική δημοκρατικών ηγετών.\nΑν επικρατήσει αυτή η αντιαισθητική αντίληψη επικοινωνίας που νομιμοποιεί την αγένεια και καταργεί τους βασικούς και θεμελιώδεις εμπεδωμένους από την Δύση, κανόνες ευγένειας, οι συνέπειες μπορεί να μας εκπλήξουν ιδιαίτερα δυσάρεστα.\nΉδη, πάντως, ο διεθνής πολιτικός λόγος υφίσταται σοβαρά πλήγματα από ηγέτες που έχουν υιοθετήσει συνειδητά μιαν αγενή εμπρηστική πολιτική ρητορική εκτοξεύοντας από προσωπικές προσβολές, αδιανόητες εκφράσεις έως …κατάρες, απειλές και ύβρεις. Η πιο απογοητευτική εξέλιξη αυτού του φαινομένου θα ήταν αυτή η αισθητική της αγένειας να υιοθετηθεί από τους δημοκρατικούς ηγέτες του πλανήτη. Αυτό θα συνιστούσε μια σοβαρή ήττα.\nΠροηγούμενο ‘Ωρολογιακή βόμβα’ έτοιμη να εκραγεί η Ν.Δ: 50 βουλευτές ‘ξένοι’ στο ίδιο κόμμα!\nΕπόμενη Ο ΥπΕξ στο twitter..


www.pozarnews.gr: Στήριξη στα Λουτρά Πόζαρ και τις Ελληνικές λουτροπόλεις. Ενίσχυση του ιαματικού τουρισμού.\nΣτήριξη στα Λουτρά Πόζαρ και τις Ελληνικές λουτροπόλεις. Ενίσχυση του ιαματικού τουρισμού.\nΚοινοβουλευτική Ερώτηση καταθέσαμε μαζί με τους συναδέλφους Βουλευτές κκ. Χειμάρα και Ζεμπίλη προς την Κυβέρνηση, με την οποία ζητούμε τη στήριξη των λουτροπόλεων αναφορικά με τη φετινή κρίση αλλά και την εν γένει ενίσχυση του ιαματικού τουρισμού στη χώρα. Και οι 3 προερχόμαστε από περιφερειακές ενότητες που έχουν λουτροπόλεις.\n🔹 Οι επιπτώσεις της υγειονομικής κάνουν αισθητή την παρουσία τους ειδικότερα σε κύριους κλάδους της ελληνικής οικονομίας, όπως ο τουρισμός. Πέρα από την οριζόντια στήριξη του κλάδου\n, την οποία ήδη σχεδιάζει και υλοποιεί η Κυβέρνηση, είναι πιο επιτακτικό από ποτέ να αξιοποιηθούν ευκαιρίες εναλλακτικού τουρισμού, που τόσο έχουν παραμεληθεί στο παρελθόν. Μία τέτοια μορφή είναι ο ιαματικός τουρισμός-θερμαλισμός, στην οποία κυρίαρχο ρόλο παίζουν οι λουτροπόλεις.\n🔹 Στην Πέλλα, μεγάλο ποσοστό του τουρισμού οφείλεται στα Λουτρά Πόζαρ, έναν δημοφιλή προορισμό, γύρω από τον οποίο δραστηριοποιούνται δεκάδες τουριστικές επιχειρήσεις. Οι θεραπευτικές ιδιότητες των ιαματικών πηγών προσελκύουν επισκέπτες όλων των ηλικιών, από την Ελλάδα και το εξωτερικό.\n🔹 Σε αυτό το πλαίσιο, ρωτούμε τους Υπουργούς Εργασίας & Κοινωνικών Υποθέσεων, Οικονομικών, Τουρισμού και Υγείας:\n▪ κατά πόσο περιλαμβάνεται στο σχεδιασμό της Κυβέρνησης η αύξηση -από 6 ημέρες που είναι σήμερα- των παροχών στο αντίστοιχο πρόγραμμα κοινωνικού ιαματικού τουρισμού,\n▪ ποια θα είναι τα μέτρα υγειονομικής προστασίας, τα οποία θα πρέπει να είναι ιδιαίτερα προσεγμένα στην περίπτωση των λουτροπόλεων, λόγω της φύσης της λειτουργίας τους και της δημοφιλίας τους σε άτομα τρίτης ηλικίας, τα οποία αποτελούν ευπαθείς ομάδες,\n▪ εάν σχεδιάζεται εξειδικευμένο υγειονομικό πρωτόκολλο για τις μονάδες αυτές,\n▪ εάν εξετάζεται η δυνατότητα μείωσης του ΦΠΑ σε 13% από 24% στα εισιτήρια λουτροθεραπείας, για την ενίσχυση του κλάδου,\n▪ εάν σχεδιάζεται στοχευμένη προς αυτή την κατεύθυνση καμπάνια στην Ελλάδα και το εξωτερικό, επισημαίνοντας την ανάγκη διαφήμισης του θερμαλισμού και των θεραπευτικών του ιδιοτήτων.


Μαμάδες+ στο δρόμο: Δύο μέλη μας μιλούν στη «Νέα Κρήτη»\nΑκολουθεί συνέντευξη δύο μελών μας, της Κατερίνας και του Μάριου, στη «Νέα Κρήτη»:\nΜαμάδες στο δρόμο: «Άφησε το παιδί σου να κάνει βόλτες κι όχι την τελευταία του»\nΔρόμος, πεζοδρόμιο, αυτοκίνητο, μηχανάκι, διάβαση, φανάρι, λακκούβα, πεζόδρομος, Κώδικας Οδικής Κυκλοφορίας, σεβασμός, δικαιώματα, προτεραιότητα...\nΛέξεις “περίπλοκες” μέσα σε επικίνδυνες καρικατούρες έργων, λόγων, υποσχέσεων, ελιγμών, ασυνειδησίας...\nΑπέναντι οι “Μαμάδες στο Δρόμο”, έτοιμες να δώσουν μάχη για την επιβίωσή τους, τόσο των ιδίων όσο και των λέξεων. Μόνο που, για να ακριβολογώ, είναι “εκείνες”, “εκείνοι” κι “εμείς”, στη γειτονιά, στην πόλη, στο χωριό, στην πλατεία, σε όλη την Ελλάδα...\n«Αγανακτήσαμε... Το καρότσι εγκλωβίστηκε στο πεζοδρόμιο, ανάμεσα σε εμπορεύματα, τραπεζοκαθίσματα, ψυγεία, κούτες, σπασίματα... Αναγκαστήκαμε... με τα τρία παιδιά μου να ζητήσουμε τη βοήθεια των περαστικών για να περάσουμε στην απέναντι πλευρά του δρόμου... Έστρεψα το βλέμμα απογοητευμένη όταν οδηγός αυτοκινήτου με “στόλισε” μπροστά στο παιδί μου με “όμορφες” λέξεις γιατί διασχίσαμε λίγα μέτρα του δρόμου από την εσωτερική πλευρά, μιας και το πεζοδρόμιο ήταν αδιάβατο... Κάνουν πως δεν ακούν οι δήμαρχοι την πρόσκλησή μας να περπατήσουμε μαζί. Πώς αλλιώς θα καταλάβουν τη δυσκολία κίνησης ηλικιωμένων, παιδιών, ατόμων με κινητικά προβλήματα;».\nΜε τις παραπάνω κουβέντες δίνουν το στίγμα τους, προκειμένου να καταλάβουμε τι πρεσβεύουν, δύο μέλη της ομάδας “Μαμάδες στο Δρόμο”. Ομάδα που αγκαλιάζουν από το 2010 μαμάδες, μπαμπάδες, γιαγιάδες, παππούδες και ενισχύεται - το παρήγορο της ζωής μας - από νέους ανθρώπους. Ομάδα που κράτησε το αρχικό όνομά της παρά τη συμμετοχή όλων σχεδόν των μελών της οικογένειας, καθώς έτσι έγινε γνωστή και μέσα από τον ιστότοπό της, το “mamastodromo.blogspot.gr”, προασπίζεται το δικαίωμά μας στην οδική ασφάλεια, τη βιώσιμη κινητικότητα, παρεμβαίνει προς τους οικείους Δήμους και υπηρεσίες για τα κακώς κείμενα των δρόμων που ελλοχεύουν κινδύνους αναφορικά με τη σωματική μας ακεραιότητα και διεκδικεί άμεσες παρεμβάσεις αποκατάστασης αστοχιών που σε πολλές περιπτώσεις φτάνουν στα όρια της παραβατικότητας.\nΤην Κατερίνα Στιβακτάκη και τον Μάριο Ιατρού τούς συνάντησα στο Συνέδριο Οδικής Ασφάλειας “Δρόμος Ζωής - Δρόμος να ζεις - Δρόμος για να ζεις” που διοργάνωσε ο Δήμος Χερσονήσου. Γονείς τριών παιδιών, έχουν ζήσει σε πολλές περιοχές της Ελλάδας εξαιτίας των επαγγελματικών υποχρεώσεών τους και οι επισημάνσεις τους θίγουν την ελληνική πραγματικότητα-νοοτροπία, που δε διαφέρει στην πόλη, στο χωριό, στο νησί, στην πλατεία, στο Βορρά ή στο Νότο.\n«Κοινός εχθρός της ασφάλειάς μας παραμένει ο κακός μας εαυτός, μόνο που κοστίζει. Και κοστίζει ακριβά, σε ανθρώπινες ζωές, βαριές αναπηρίες, ακρωτηριασμούς, όνειρα που θάβονται», λένε και οι δύο.\nΟι “Μαμάδες στο Δρόμο” προκαλούν...\nΤα μέλη της ομάδας έχουν επίγνωση του τι προκαλούν με τις επισημάνσεις τους. Αρνούνται να δεχτούν πως την ευθύνη τους ως πολίτες για τα κακώς κείμενα θα τη μεταφέρουν στις πλάτες των διπλανών τους και των παιδιών τους. Αρνούνται να παραμείνουν στις υποσχέσεις των πολιτικών που σώζουν τον κόσμο τόσο εύκολα και τόσο γρήγορα. Αρνούνται να αφήσουν την κατάσταση ως έχει και επιμένουν.\n«...Χρειάζεται λίγο να αλλάξω εγώ, και λίγο εσύ, λίγο και ο άλλος. Είναι το ελάχιστο. Θα αφήσουμε τα πράγματα έτσι, ή θα μεταναστεύσουμε; Θα δεχτούμε μόνο ότι κάναμε λάθος και θα σκύψουμε το κεφάλι, ή θα κάνουμε βήματα προς τα μπρος;».\nΗ πρόσκλησή τους προς τους δημοτικούς άρχοντες είναι ανοιχτή. «Ελάτε να περπατήσουμε μαζί, ελάτε να σας δείξουμε πώς περπατάμε και πώς οδηγάμε. Ελάτε να ακούσετε μαζί μας αυτά που ακούμε από τους “βιαστικούς”.»\nΗ πρόσκληση-πρόκλησή τους είναι επίσης ανοικτή κι επίμονη προς αρχιτέκτονες, πολιτικούς μηχανικούς, πολεοδόμους, κ.λπ., αναφορικά με τις διευκολύνσεις που παρέχουν στους ανθρώπους με κινητικά προβλήματα.\n«Τα δικαιώματα δεν είναι θεωρία. Είναι πράξη, είναι στάση ζωής».\nΟι “Μαμάδες στο Δρόμο” ήταν ιδέα της Ήλια Ιατρού, εκεί κάπου στο 2010 σε μια συνοικία των Αθηνών, καθώς ο τραυματισμός του παιδιού της και η αδυναμία μετακίνησής του από το σπίτι προς το σχολείο και αντίστροφα, είτε από το πεζοδρόμιο είτε... από το δρόμο, προκάλεσαν στην οικογένεια πόνο και αγανάκτηση*.\nΗ δημιουργία του blog, με τη συμμετοχή κι άλλων μαμάδων με παρόμοιες μαρτυρίες και πολλή οργή, έμοιαζε να είναι μονόδρομος. «Ίσως κάποιοι βλέποντας στο διαδίκτυο τη συμπεριφορά τους να διορθωθούν», σκέφτηκαν, «οι δε υπηρεσίες της Τοπικής Αυτοδιοίκησης να επανεξέταζαν την πολιτική τους στον τομέα εξυπηρέτησης του πολίτη».\n«Το αίτημα ακούγεται όταν συνοδεύεται από πολλές ενωμένες φωνές», λένε ενδεικτικά. Κι ήταν αλήθεια, γιατί τα κακώς κείμενα προωθούνταν προς επίλυση γρηγορότερα, με τις “Μαμάδες στο Δρόμο” να προχωρούν ένα βήμα παρακάτω και να προσκαλούν-προκαλούν δημάρχους και δημοτικούς Συμβούλους να περπατήσουν ή να κάνουν ακροβατικά μαζί τους πάνω στα δικά τους “πατήματα” και “μονοπάτια”.\n«Επιδιώκαμε και επιδιώκουμε τις δυσκολίες που έχουν τα παιδιά μας, εμείς, τα άτομα με κινητικά προβλήματα, οι ηλικιωμένοι, να τις βιώσουν στην πράξη οι ίδιοι οι δήμαρχοι», λέει ο Μάριος Ιατρού. «Να βρεθούν μπροστά σε κατειλημμένες ράμπες από μηχανές και αυτοκίνητα, να πηδήξουν εμπόδια, να προσπεράσουν με το μπαστούνι και το παιδικό καρότσι κολονάκια, δέντρα, σπασμένες πλάκες, ψυγεία, εμπορεύματα, κάδους ή σκαλοπάτια... Να αναζητήσουν διέξοδο-πέρασμα στην απέναντι πλευρά, ανάμεσα από μεταλλικά απαγορευτικά, παρκαρισμένα αυτοκίνητα, μηχανές και διαβάσεις σε αχρηστία. Να μπουν στο δρόμο να νιώσουν τον κίνδυνο, να λοιδορηθούν από τους ευέξαπτους και νταήδες οδηγούς, να ντραπούν και μετά να αποφασίσουν τι πρέπει να διορθώσουν και πώς, για τον εαυτό τους κι εμάς»...\nΣτα οκτώ χρόνια δράσης, μόνο δύο οι δήμαρχοι που είπαν «ναι» και βγήκαν μαζί τους για βόλτα. Από την Περιφέρεια Αττικής και οι δύο. Διαπίστωσαν τι προκαλούσαν οι αδυναμίες του συστήματος που υπηρετούσαν κι αν μη τι άλλο προσπάθησαν να επουλώσουν «κάποιες» από τις πληγές που αιμορραγούσαν.\n«Είμαστε 52 μέλη** στην ομάδα, από Αθήνα, Πάτρα, Μυτιλήνη και Ηράκλειο και η φωνή μας ακούγεται γιατί έχει δύναμη. Πιέζουμε προς κάθε κατεύθυνση και διεκδικούμε. Ο καναπές δε λύνει τα προβλήματα εκεί έξω. Ως οικογένεια και ως μονάδες δίνουμε το παράδειγμα για το πώς πρέπει να συμπεριφερόμαστε και να μας συμπεριφέρονται. Πώς πρέπει να λειτουργούμε ως κοινωνία. Δίνουμε προτεραιότητα στην εκπαίδευση των παιδιών μας, καθώς η Πολιτεία μέχρι σήμερα αναλώνεται μόνο σε υποσχέσεις. Ξεκινάμε με το σεβασμό στους κανόνες και τη ζωή», επισημαίνει η Κατερίνα.\nΒιωματική δράση: Σεβασμός στον εαυτό σου, τη ζωή, την ανεμπόδιστη μετακίνηση... Το επιχειρούν μόνοι τους όπως όλοι οι γονείς. Περπατούν με τα παιδιά συνοδεύοντάς τα στο σχολείο ή τις εξωσχολικές δραστηριότητές τους. Μετακινούνται με το αυτοκίνητο. Συζητούν και μαθαίνουν ποιος κάνει τι και γιατί. Ξέρουν ποιες εικόνες συγκρατεί το παιδικό μάτι, ποιες συμπεριφορές καταγράφει και τι το αφτί ακούει. Υπήρξαν άλλωστε και οι ίδιοι παιδιά.\nΟ ΚΟΚ ανακαλύπτεται και αποκαλύπτεται μπροστά τους βήμα-βήμα. Εξασκούν την κριτική τους ικανότητα. Πινακίδες, φανάρια, διαβάσεις πεζών, ράμπες αναπήρων για αυτοκίνητα... Πεζοδρόμια μικρά ή με συχνές υψομετρικές αποκλίσεις, κακοφτιαγμένα και κακοφυτεμένα, τραπεζοκαθίσματα κι άλλου είδους επιχειρήσεις πάνω σ’ αυτά, στη μέση του πουθενά... Δρόμοι αφιλόξενοι και επικίνδυνοι για πεζούς εντός οικιστικού ιστού. Οδηγοί με ευγένεια, αγένεια, θυμό, νευρικότητα, αφηρημάδα... Το σωστό και το λάθος, το καλό και το κακό, το “εγώ” και το “εμείς”, σε κουβάρι επικίνδυνα μπλεγμένο...\n«Όλα τα προβλήματα του κόσμου οφείλονται στη συμπεριφορά των ανθρώπων. Και η συμπεριφορά αυτή μπορεί να αλλάξει. Οι άνθρωποι εκπαιδεύονται. Δε θα μαλώναμε τα παιδιά μας αν δεν το πιστεύαμε αυτό, σωστά;\nΓια να εκπαιδεύσουμε κοινό και Αρχές, οργανώνουμε στοχευμένες δράσεις που χωρίζονται σε τρεις βασικούς τύπους: πορείες (ή εκδηλώσεις), ξεναγήσεις και επιστολές», αναφέρουν οι “Μαμάδες στο Δρόμο” στο blog τους.\n«Ο καλύτερος τρόπος για να κινήσετε την προσοχή και το ενδιαφέρον κάποιου (φορέα, επιχείρησης, κρατικής ή δημοτικής Αρχής, κ.τ.λ.) είναι η προσωπική επαφή. Δεύτερος καλύτερος είναι τα τηλεφωνήματα και τρίτος, λιγότερο άμεσος, οι επιστολές. Ο τελευταίος έχει το πλεονέκτημα ότι αφήνει ίχνη τα οποία δεν μπορούν να αμφισβητηθούν.\nΚαι στις τρεις περιπτώσεις οι αριθμοί έχουν σημασία: Όσο περισσότεροι υψώσουν τη φωνή τους, τόσο μεγαλύτερες οι πιθανότητες να πετύχουν αυτό που θέλουν.\nΟι βασικοί κανόνες είναι οι ίδιοι και στις τρεις μορφές επικοινωνίας: Μιλήστε ευγενικά, εκθέστε το πρόβλημα αναλυτικά χωρίς να παραλείπετε ακριβή τόπο, χρόνο κ.τ.λ., εξηγήστε γιατί σας απασχολεί και προτείνετε τη λύση που πιστεύετε ότι χρειάζεται. Σε ορισμένες περιπτώσεις ίσως να χρειαστεί να προειδοποιήσετε (πάντα ευγενικά) ότι σε περίπτωση που το πρόβλημα δε λυθεί θα προσφύγετε στη δικαιοσύνη ή στα ΜΜΕ.\nΚαι μην ξεχνάτε: Για όποιο ζήτημα κι αν σας απασχολεί, η κοινότητα των “Μαμάδων” είναι πρόθυμη να προστρέξει, είτε βοηθώντας, είτε δημοσιοποιώντας την κατάσταση που αντιμετωπίζετε».\nΗ περίοδος της ανοχής έληξε. Επικίνδυνες οι πόλεις, κακή η νοοτροπία μας... «Βρισκόμουν στην Αγίου Μηνά, στο κέντρο του Ηρακλείου, με τα τρία μου παιδιά, εκ των οποίων το ένα στο καρότσι. Προσπαθούσα να βρω έξοδο ανάμεσα σε σταθμευμένα αυτοκίνητα και μηχανές για το απέναντι πεζοδρόμιο. Μάταιος ο κόπος. Σταμάτησα ένα περαστικό κι εκείνος με τη σειρά του έναν άλλο και οι δύο μαζί ένα τρίτο: Σήκωσαν το καρότσι και το πέρασαν απέναντι. Εγώ, με τ’ άλλα δύο παιδιά από το χέρι, πέρασα με το πλάι... Φανταστείτε πώς ένιωσα... Ούτε να διανοηθώ ότι μπορεί να έχουν την ίδια συμπεριφορά και τα δικά μου παιδιά ως έφηβοι ή ενήλικες», επισημαίνει η Κατερίνα Στιβακτάκη.\nΑλληλένδετες οι έννοιες τόσο με την κατάσταση των πόλεων, όσο και με τη νοοτροπία των οδηγών, επισημαίνουν τα μέλη της ομάδας. Η Πολιτεία χαμένη μέσα στα αδιέξοδα των πόλεων που κατασκεύασε. Αδύναμη, ανίκανη... αδιάφορη ενδεχομένως να τους δώσει ανάσα ζωής.\nΟι οδηγοί, πολίτες που αρνούνται να ονειρευτούν το μέλλον τους με το “ΕΜΕΙΣ” και επικεντρώνονται στο “ΕΓΩ”. Άλλωστε η συμπεριφορά μας πίσω από το τιμόνι δείχνει πως επηρεάζεται περισσότερο από τη συναισθηματική και ψυχική μας κατάσταση και λιγότερο από τις συνθήκες που επικρατούν: οδόστρωμα, κίνηση, ΚΟΚ, καιρικές συνθήκες...\nΚι όμως η πρόκληση είναι μπροστά γιατί εμείς χάνουμε το σήμερα και τα παιδιά το αύριο.\nΗ ομάδα “Μαμάδες στο Δρόμο” διεκδικούν για όλους εμάς τη ζωή μέσα κι έξω από το σπίτι, το πεζοδρόμιό μας, τη γειτονιά μας, τον ποδηλατοδρόμο, το πάρκο. Ξέρουν ότι “ευημερία” δεν είναι το αυτοκίνητο και η μηχανή, αλλά μόνο το μέσο μεταφοράς.\n«...Στην ιδιαίτερη πατρίδα μου, τη Μυτιλήνη, όταν ήμουν πιτσιρικάς παίζαμε μπάλα στους δρόμους και στις αλάνες. Τα αυτοκίνητα σταματούσαν προκειμένου να εκτελέσουμε το πέναλτι. Σήμερα κλείσαμε τα παιδιά σε χρυσά κλουβιά, καθώς η προτεραιότητα είναι το αυτοκίνητο ως επένδυση, δύναμη, γόητρο κι όχι η ίδια η ζωή μας. Στο αυτοκίνητο, όμως, ακόμα κι αν στραβώσει ο προφυλακτήρας επισκευάζεται, ενώ το παιδάκι μπορεί να μην ισιώσει ποτέ», επισημαίνει ο Μάριος Ιατρού.\n«Άφησε το παιδί σου να κάνει πολλές βόλτες κι όχι την τελευταία του»\n«Ήμασταν στην Ελευσίνα», λέει ο Μάριος, «με τα παιδιά στο αυτοκίνητο και το πιο μικρό στο παιδικό κάθισμα, ανάποδα στη θέση του συνοδηγού. Ένας νεαρός τροχονόμος μάς πλησίασε και μας έκανε παρατήρηση για τη θέση του παιδικού καθίσματος, καθώς δε γνώριζε πώς αυτό έπρεπε να είναι τοποθετημένο στο αυτοκίνητο και με τον αερόσακο απενεργοποιημένο. Όταν του εξηγήσαμε, εκείνος ζήτησε συγνώμη κι έφυγε... Εμείς όμως αισθανθήκαμε πολύ καλά, καθώς κάποιος νοιάστηκε για μας και την ασφάλεια της οικογένειάς μας»...\n«Βρισκόμουν στο αυτοκίνητο της οικογένειας της φίλης μου, στην ηλικία των 9 ετών. Κάποιος που έτρεχε και παραβίασε το Stop έπεσε πάνω μας. Εγώ και η φίλη μου καθόμασταν στο πίσω κάθισμα. Ο μπαμπάς της ήταν στο τιμόνι και η μαμά της με το αδελφάκι της στην αγκαλιά στη θέση του συνοδηγού. Από τη σύγκρουση το μόνο που έχω ακόμα μπροστά μου είναι η εικόνα ενός μωρού να πετιέται πάνω στο τζάμι...», η κουβέντα της Κατερίνας... «Άφησε το παιδί σου να κάνει πολλές βόλτες κι όχι την τελευταία του», η προτροπή τους...\nΑπό:Δουλγεράκη Αγγέλα στη «Νέα Κρήτη»\n* Ένα μικρό λαθάκι της δημοσιογράφου, χωρίς ιδιαίτερη σημασία. Δεν απαιτήθηκε τραυματισμός - η κατάσταση είναι τραυματική από μόνη της. Η (προσωρινή ευτυχώς) αναπηρία του νεαρού μας συνέβη αργότερα και οφειλόταν σε ασθένεια.\n** Στην πραγματικότητα είμαστε περισσότερες/-οι, αλλά κι αυτό δεν έχει ιδιαίτερη σημασία.\nΑναρτήθηκε από Μαμά στο Δρόμο στις 17:36\nΕτικέτες Μαμάδες στο Δρόμο, οδική ασφάλεια, συνέντευξη\nΤο σκάνδαλο της πλατείας Κάνιγγος. Τι κάνει ο Δήμο...\nΡαγιάδες ή ελεύθεροι;


Αθλητική Ναυαγοσωστική: ΘΕΜΑΤΙΚΗ ΕΝΟΤΗΤΑ 2: «Ασφάλεια στο Νερό σε Υδροψυχαγωγικά Πάρκα»\nΘΕΜΑΤΙΚΗ ΕΝΟΤΗΤΑ 2: «Ασφάλεια στο Νερό σε Υδροψυχαγωγικά Πάρκα»\nΤα παιδιά να συνοδεύονται πάντα από ενήλικο.\nΜην εκτελείς ασκήσεις κρατήματος της αναπνοής κάτω από το νερό.\nΜην τρέχεις γύρω από την πισίνα. Το τυχόν γλιστερό πάτωμα μπορεί να προκαλέσει πτώση και τραυματισμό.\nΜην εκτελείς επικίνδυνα (για σένα ή τους γύρω σου) παιχνίδια στην πισίνα, π.χ. «καβαλαρίες», σπρωξίματα, πατητές, μπάλα κτλ. Κάτι απρόοπτο μπορεί να προκαλέσει διάσειση ή πνιγμό. Επίσης, για κάποιον που φοβάται το νερό ή έχει κλειστοφοβία, το να σπρώχνεται κάτω από το νερό μπορεί να προκαλέσει σοβαρό ατύχημα.\nΑκολούθα τους κανόνες λειτουργίας της πισίνας.\nΜην μιλάς με τον ναυαγοσώστη χωρίς ουσιαστικό λόγο.\nΚάνε ντους πριν την είσοδο στο νερό.\nΜην κολυμπάς αν έχεις στο σώμα σου ανοιχτές πληγές.\nΤα άτομα με αναπηρία (ΑμεΑ) μπορούν να χρησιμοποιούν την πισίνα. Η έγκριση του γιατρού είναι απαραίτητη για τις σοβαρότερες περιπτώσεις αναπηρίας. Το νερό πρέπει να έχει ενδείξεις θερμοκρασίας ώστε να είναι ενήμερα τα ΑμεΑ.\nΣε κολυμβητικές πισίνες με διαδρομές, να κολυμπάς πάντα δεξιά.\nΚολύμπησε 3 ώρες μετά από βαρύ γεύμα για να έχεις χωνέψει. Δύσκολες ασκήσεις αμέσως μετά το φαγητό μπορεί να οδηγήσουν σε κράμπες στομάχου ή εμετό.\nΜην μασάς τσίχλα, ή φαγητό στην πισίνα. Η κίνηση μπορεί να προκαλέσει πνιγμονή.\nΜην φοράς αιχμηρά αντικείμενα στα χέρια ή τα πόδια, όταν είσαι στο νερό (κοσμήματα, ρολόγια, βραχιόλια κτλ). Μπορεί να τραυματίσουν τους άλλους λουόμενους.\nΤοποθέτησε το κλειδί του ντουλαπιού των αποδυτηρίων όπου αποθήκευσες τα πράγματά σου, στο χέρι ή το πόδι σου κάτω από το προστατευτικό κάλυμμά του. Σε αντίθετη περίπτωση, μπορεί να γδάρεις κάποιον.\nΑν νιώσεις κρύο, βγες από το νερό και σκεπάσου με μια πετσέτα.\nΓνώριζε τις εξόδους κινδύνου.\nΟ θάνατος από πνιγμό και το κάταγμα αυχένα της σπονδυλικής στήλης, συμβαίνουν σε βαθύ και ρηχό νερό αντίστοιχα. Συνεπώς όλα τα σημεία της πισίνας κρύβουν κινδύνους.\nΜην κολυμπάς στα βαθιά, αν δεν γνωρίζεις καλό κολύμπι.\nΒεβαιώσου ότι το νερό είναι άδειο από λουομένους πριν πηδήξεις ή βουτήξεις.\nΜην φοράς μπρατσάκια στα ποδιά. Σπρώχνουν το σώμα ψηλά και καθιστούν δύσκολο το κράτημα του κεφαλιού έξω από το νερό.\nΔεν επιτρέπονται οι βουτιές με το κεφάλι σε νερό βάθους μικρότερο από 1.5μ. Υπάρχει ο κίνδυνος του κατάγματος της σπονδυλικής στήλης.\nΔεν επιτρέπονται οι βουτιές από το πλάι όπου υπάρχει απόσταση 0.38μ ανάμεσα στην επιφάνεια του νερού και το κατάστρωμα της κολυμβητικής δεξαμενής. Αν παρόλα αυτά οι βουτιές πραγματοποιούνται, τότε οι κανόνες του κολυμβητηρίου πρέπει να ακολουθούνται.\nΜόνο βουτιές με επίπεδο σώμα πρέπει να επιτρέπονται. Απότομες βουτιές επιτρέπονται μόνο σε πισίνες καταδύσεων που ακολουθούν τις προδιαγραφές τις FINA.\nΔεν επιτρέπονται οι βουτιές με φόρα.\nΕπιτρέπονται οι βουτιές όταν μπροστά από τον τοίχο της πισίνας υπάρχει ελεύθερος χώρος τουλάχιστον 7.5μ.\nΠινακίδες με την ένδειξη «απαγορεύεται η κατάδυση», να υπάρχουν σε όλες τις πισίνες όπου το νερό έχει κάθετο βάθος λιγότερο από 1.5μ, και όπου η βουτιά δεν είναι ασφαλής.\nΠινακίδες με το σωστό τρόπο κατάδυσης, να υπάρχουν γύρω από την πισίνα, τα αποδυτήρια και την είσοδο της πισίνας, σε ύψος 1.8μ, για να μπορεί να τις δει κανείς εύκολα.\nΟι βουτιές να αποφεύγονται στην πισίνα κυμάτων όταν ο μηχανισμός των κυμάτων βρίσκεται σε λειτουργία.\nΑποτελεί το μεγαλύτερο κράχτη στα υδροψυχαγωγικά πάρκα. Είναι μεγάλη πισίνα. Ο ένας της τοίχος προκαλεί τεχνητά κύματα με υπόγειο μηχανισμό. Το είδος των κυμάτων ποικίλλει (χαμηλά κύματα διάρκειας 20 λεπτών, ψηλά κύματα διάρκειας 5-10 λεπτών κτλ).\nΜόνο καλοί κολυμβητές να περνούν την ένδειξη του βάθους 1μ.\nΗ έξοδος επιτρέπεται μόνο από την όχθη ή τις σκάλες της πισίνας.\nΗ χρήση βοηθημάτων επίπλευσης εξαρτάται από τους κανονισμούς της εκάστοτε λουτρικής εγκατάστασης.\nΤα μικρά παιδιά να συνοδεύονται από ενήλικο.\nΔεν επιτρέπονται μπρατσάκια και σωσίβια μετά το βάθος του 1μ.\nΌταν τα κύματα βρίσκονται σε λειτουργία, οι λουόμενοι να μην κρατιούνται από τον τοίχο.\nΜην επιτρέπεις στους λουόμενους να κάνουν βουτιές στα κύματα.\nΜην επιτρέπεις στους λουόμενους να κρατιούνται από το σκοινί που βρίσκεται μπροστά από τον κύριο τοίχο, όπου ξεκινούν τα κύματα.\nΔεν επιτρέπεται η «καβαλαρία» σε ρηχό νερό, κοντά στον τοίχο, ή όταν υπάρχει κόσμος.\nΔεν επιτρέπεται η κατανάλωση τροφής, ροφημάτων ή το κάπνισμα στο νερό.\nΔεν επιτρέπεται η χρήση μασκών, αναπνευστήρων και βατραχοπέδιλων.\nΤα μικρά παιδιά, οι ηλικιωμένοι και γονείς που κρατούν στην αγκαλιά τους μικρά παιδιά, να απομακρύνονται από τα βαθιά νερά όταν ενεργοποιούνται τα κύματα.\nΤο «τεμπέλικο ποτάμι», είναι κυκλικού ή κυματιστού σχήματος και διανύει μια διαδρομή με εκπλήξεις και αξιοθέατα. Συνήθως είναι 1.20μ βάθος και φιλοξενεί λουόμενους που επιβαίνουν σε στρώματα 1-2 ατόμων για ένα ταξίδι με διάρκεια της δικής τους επιλογής, με ταχύτητα 2-3 μίλια/ώρα.\nΧρησιμοποίησε τις σχεδιασμένες εισόδους/εξόδους του ποταμού.\nΠαιδιά ύψους κάτω από 1.20μ να συνοδεύονται από ενήλικο.\nΟι λουόμενοι πρέπει να διασχίζουν το ποτάμι επιβαίνοντας απαραίτητα σε σωσίβιο. Οι αρχάριοι κολυμβητές να φορούν και ατομικό σωσίβιο. Σε περίπτωση ανατροπής τους από το σωσίβιο στο οποίο επιβιβάζονται, το ατομικό σωσίβιο θα τους βοηθήσει να επιπλεύσουν.\nΤα σωσίβια δεν πρέπει να απομακρύνονται από τον ποταμό.\nΔεν επιτρέπονται οι «καβαλαρίες».\nΔεν επιτρέπεται το φαγητό, ποτό και το κάπνισμα στο νερό.\nΔεν επιτρέπεται η χρήση μασκών με γυάλινη πρόσοψη και τα βατραχοπέδιλα.\nΕπιτρέπεται η χρήση σωσιβίων μέσης και τα μπρατσάκια.\nΠρόκειται για κατασκευές φουσκωμένες από αέρα, απροσδιόριστου σχήματος, ανάλογου με τη φαντασία του κατασκευαστή.\nΜην μπεις στο νερό πριν το επιτρέψει ο ναυαγοσώστης.\nΜην φοράς αιχμηρά αντικείμενα. Μπορεί να τραυματίσεις κάποιον ή να τρυπήσεις το στρώμα.\nΑκολούθησε τις οδηγίες του ναυαγοσώστη.\nΜην κολυμπάς κάτω από το στρώμα.\nΕυδιάκριτα σήματα βοηθούν στην πληροφόρηση των λουομένων για τη χρήση του εξοπλισμού και την ασφάλεια της πισίνας.\nΈνας ναυαγοσώστης συνήθως κάθεται στην αφετηρία, και ένας στον τερματισμό. Ανάλογα με το αριθμό των λουομένων, άλλοι 2 ναυαγοσώστες μπορούν να σταθούν στα δύο πλαϊνά μέρη του στρώματος.\nΣχεδίες με Φούσκωμα Συνεχούς Ροής\nΕίναι πλαστικές κατασκευές που συνδέονται μέσω σωλήνα, με μια ηλεκτροκίνητη αντλία παροχής αέρα. Μπορεί το μήκος τους να φτάνει τα 20μ, και το πλάτος τα 3μ. Τα μεγέθη ποικίλουν. Συνδέονται με 4 σκοινιά με την άκρη της πισίνας.\nΜην μπεις στο νερό, πριν σου δοθεί άδεια.\nΜην σπρώχνεις άλλα άτομα από την άκρη της πισίνας πάνω στην σχεδία.\nΜην τραβάς τα σκοινιά που κρατάνε τη σχεδία συνδεδεμένη με τους τοίχους.\nΑφαίρεσε όλα τα αιχμηρά αντικείμενα από πάνω σου, πριν ανέβεις στη σχεδία (π.χ. σκουλαρίκια, ρολόι, βραχιόλια, κτλ).\nΕπιβιβάσου στην σχεδία από την αφετηρία της που βρίσκεται στη άκρη της πισίνας και όχι από τον τερματισμό της που καταλήγει στο νερό.\nΜην ανεβαίνεις στη σχεδία πριν ο προηγούμενος χρήστης της φτάσει κοντά στο τέλος της ή πέσει στο νερό.\nΌταν φτάσεις στον τερματισμό της σχεδίας, πήδηξε στο νερό, αποχώρησε από το πλησιέστερο σημείο της πισίνας και επέστρεψε στην αφετηρία για να ξαναδοκιμάσεις την ίδια δραστηριότητα.\nΚάνε ρηχές βουτιές από τη σχεδία, αν το νερό είναι μέχρι και 1.5μ.\nΣε πισίνες κλειστού χώρου, ο τεχνητός φωτισμός βοηθά στον εντοπισμό των λουομένων που βρίσκονται κάτω από την επιφάνεια του νερού.\nΤο προσωπικό της πισίνας πρέπει να ξέρει πως αντιμετωπίζεται η ηλεκτροπληξία.\nΕίναι φουσκωτές κατασκευές με μορφή τσουλήθρας. Είναι τοποθετημένες στην άκρη της πισίνας και καταλήγουν στο νερό. Αποτελούν μια καλή λύση για όποιο κολυμβητήριο δεν διαθέτει χρήματα και χώρο, ώστε να κατασκευάσει μια πραγματική τσουλήθρα.\nΣιγουρέψου πως γνωρίζεις τις οδηγίες χρήσης για τη συγκεκριμένη τσουλήθρα.\nΠερίμενε με υπομονή τη σειρά σου.\nΧρησιμοποίησε την τσουλήθρα αφού ειδοποιηθείς από το ναυαγοσώστη που βρίσκεται στη βάση της τσουλήθρας, πως ο προηγούμενος λουόμενος έχει απομακρυνθεί από το νερό.\nΞάπλωσε έχοντας σταυρωμένα χέρια και πόδια, εκτός αν υπάρχει κάποια άλλη οδηγία για τη συγκεκριμένη τσουλήθρα.\nΜην τρέχεις και μην προσπαθείς να σταθείς όρθιος πάνω στην τσουλήθρα.\nΜην κάνεις βουτιές από την τσουλήθρα στην πισίνα.\nΜην τρέχεις για να πάρεις φόρα πριν ξεκινήσεις την κατάβαση της τσουλήθρας.\nΑν συμβεί ατύχημα κατά τη διάρκεια της δραστηριότητας, να αντιμετωπιστεί χωρίς η δραστηριότητα να παραμένει αφύλαχτη από ναυαγοσώστη.\nΗ πισίνα φιλοξενεί διάφορες δραστηριότητες, ανάλογα με την ηλικία των λουομένων και τις δυνατότητες του υδροψυχαγωγικού πάρκου για παροχή υπηρεσιών. Οι πιο κλασσικές είναι οι κορμοί και τα στρώματα, που είναι συνδεδεμένα με αλυσίδες με τον πυθμένα της πισίνας. Η πισίνα δεν έχει βάθος μεγαλύτερο από 1.2μ. Πάνω από τους κορμούς ή τα στρώματα, υπάρχει ένα δίχτυ, το οποίο χρησιμοποιούν οι λουόμενοι προκειμένου να κρατηθούν για να διανύσουν τη διαδρομή από τη μια άκρη της πισίνας στην άλλη.\nΔιένυσε τα στρώματα της πισίνας μετακινούμενος προς μία κατεύθυνση (δηλαδή μόνο από τη μια μεριά προς την άλλη).\nΜην κάνεις αγώνες τρεξίματος πάνω στους κορμούς και τα στρώματα.\nΟι ενήλικοι επιτρέπεται να συμμετέχουν σε δραστηριότητες στη σχεδιασμένη περιοχή για ενηλίκους και να είναι ψηλότεροι από 1.6μ.\nΤα παιδιά πρέπει να συμμετέχουν στη δραστηριότητα που είναι σχεδιασμένη στην περιοχή για παιδιά (ανώτερο ύψος είναι το 1.6μ).\nΌταν πέσεις στο νερό διανύοντας τα στρώματα, βγες αμέσως από την πισίνα. Μην προσπαθήσεις να ανεβείς ξανά, τη στιγμή που οι υπόλοιποι συνεχίζουν να τρέχουν.\nΣτην κολυμβητική περιοχή τα παιδιά να συνοδεύονται από ενήλικο.\nΤα μπρατσάκια και τα σωσίβια μέσης επιτρέπονται.\nΔεν επιτρέπονται οι βουτιές με το κεφάλι, η χρήση μασκών και βατραχοπέδιλων, τα γυαλιά ηλίου, το τρέξιμο γύρω από το νερό και η «καβαλαρία».\nΌλες οι πισίνες πρέπει να έχουν την πινακίδα «απαγορεύεται η κατάδυση» όταν το βάθος είναι λιγότερο από 1.5μ ή δεν υπάρχει αρκετός χώρος μπροστά.\nΑν το βάθος επιτρέπει την ρηχή βουτιά, αυτή να επιδεικνύεται με ειδική πινακίδα.\nΈνας ναυαγοσώστης τοποθετημένος στον τερματισμό της διαδρομής, ρυθμίζει τη διέλευση των λουομένων από την μια προς την άλλη μεριά της πισίνας.\nΕίναι μια τσουλήθρα με 4 ή περισσότερους διαδρόμους, την οποία οι λουόμενοι κατεβαίνουν αναπτύσσοντας μεγάλη ταχύτητα, χρησιμοποιώντας μακρόστενα στρώματα με χερούλια.\nΓια να εκτελέσεις την κατάβαση, πρέπει να έχεις ελάχιστο ύψος ίσο με το βάθος του νερού στον τερματισμό της τσουλήθρας, εκτός και οι κανονισμοί επιτρέπουν την χρήση ατομικών συσκευών επίπλευσης για μικρά παιδιά.\nΚατέβα την τσουλήθρα με τα πόδια τελευταία, ξαπλωμένος και επίπεδος, με το στομάχι πάνω στο στρώμα. Επίσης, να κρατάς τα χερούλια του στρώματος όλη την ώρα.\nΔιατήρησε απόσταση ασφαλείας τουλάχιστον 1μ από το σκοινί που χωρίζει την πισίνα με τις υπόλοιπες δραστηριότητες.\nΌταν τελειώνεις, απομακρύνσου γρήγορα από το νερό.\nΓια να γίνει η κατάβαση των λουομένων, πρέπει να έχουν απομακρυνθεί από το νερό οι λουόμενοι της προηγούμενης σειράς.\nΔεν επιτρέπεται το φόρεμα γυαλιών ηλίου κατά την κατάβαση.\nΟ ναυαγοσώστης στη βάση της τσουλήθρας, να διατηρεί τον Κανόνα Προστασίας 10/20 όλη την ώρα. Ο ναυαγοσώστης στην κορυφή της τσουλήθρας, δίνει το σήμα για την εκκίνηση. Επίσης βοηθά τους λουόμενους να τοποθετήσουν το σώμα τους σωστά πάνω στο στρώμα και την τσουλήθρα. Ένας δεύτερος, βρίσκεται στον τερματισμό. Αυτός είναι έτοιμος για να επέμβει αν συμβεί κάτι, απομακρύνει τους λουόμενους από το νερό όταν τελειώσουν, και δίνει σήμα στον συνάδελφό του στη κορυφή, πως το νερό άδειασε για να στείλει την επόμενη ομάδα λουομένων.\nΣπειροειδής Τσουλήθρα Δύο Αναβατών\nΠρόκειται για μια μεγάλη κλειστή τσουλήθρα, που μπορεί να ξεπερνά σε μήκος τα 100μ. Οι λουόμενοι την διανύουν πάνω σε στρώμα.\nΠαρέμεινε έξω από την πισίνα, καθώς περιμένεις να πάρεις το σωσίβιο.\nΓια να την χρησιμοποιήσεις πρέπει να έχεις ελάχιστο απαιτούμενο ύψος ίσο με το βάθος του νερού της πισίνας.\nΕπιτρέπονται σωσίβια και μπρατσάκια.\nΣτο σωσίβιο επιβαίνουν δύο λουόμενοι με τον βαρύτερο να κάθεται πίσω.\nΔεν επιτρέπεται το φόρεμα γυαλιών ηλίου.\nΑποχώρησε από την πισίνα αμέσως μετά το τελείωμα της δραστηριότητας.\nΌταν ολοκληρώσεις την κατάβασή σου, δώσε το σωσίβιο στον επόμενο, κατά σειρά προτεραιότητας, λουόμενο.\nΈνας ναυαγοσώστης βρίσκεται στην κορυφή της τσουλήθρας και τοποθετεί τους λουόμενους στο στρώμα. και ένας βρίσκεται στον τερματισμό της για να σώσει κάποιον που βούλιαξε, να δώσει το στρώμα στον επόμενο λουόμενο.\nΣπειροειδής Τσουλήθρα Ενός Αναβάτη\nΚλειστή τσουλήθρα, την οποία κατεβαίνει ο λουόμενος, καθισμένος πάνω σε ένα ατομικό κυκλικό σωσίβιο. Έχει απότομες στροφές, κατηφόρες, είναι σκοτεινή και μεγάλη.\nΠαρέμεινε έξω από το νερό καθώς περιμένεις να πάρεις το σωσίβιο.\nΣτο σωσίβιο επιβιβάζεται ένας λουόμενος.\nΚατά τη διάρκεια της κατάβασης της τσουλήθρας, να κάθεσαι στο σωσίβιο και να κρατάς γερά τα χερούλια.\nΠερίμενε το σήμα του ναυαγοσώστη για να ξεκινήσεις την κατάβαση.\nΌταν τελειώσει η κατάβαση, αποχώρησε αμέσως από την πισίνα.\nΔώσε το σωσίβιο στον επόμενο λουόμενο, με σειρά προτεραιότητας.\nΈνας ναυαγοσώστης βρίσκεται στην κορυφή και βοηθάει το λουόμενο να επιβιβαστεί σωστά στο στρώμα. Ο ναυαγοσώστης που βρίσκεται στον τερματισμό μέσα στο νερό, βοηθάει στην απομάκρυνση στρωμάτων και σωσιβίων.\nΣπειροειδής Ξεσκέπαστη Τσουλήθρα για Κατάβαση με το Σώμα\nΣπειροειδής, μακριά και ανοιχτή τσουλήθρα, με πολλές στροφές.\nΞάπλωσε στην τσουλήθρα με τα πόδια μπροστά και τα χέρια σταυρωμένα στο στήθος ή πίσω από το κεφάλι.\nΗ χρήση της τσουλήθρας να γίνεται από ένα λουόμενο κάθε φορά. Να μην γίνονται εξαιρέσεις σε γονείς που θέλουν να συνοδέψουν τα φοβισμένα παιδιά τους.\nΞεκίνησε την κατάβασή σου, όταν ο ναυαγοσώστης στην κορυφή της τσουλήθρας σου δώσει το σήμα, ότι ο προηγούμενος λουόμενος έχει φτάσει στην 2η στροφή της τσουλήθρας.\nΜην σταματάς την κατάβασή σου στα μισά της διαδρομής της τσουλήθρας.\nΜην φοράς μπλούζα.\nΑν φοβηθείς, κάθισε μέσα στην τσουλήθρα, για να επιβραδύνεις την ταχύτητα κατάβασης.\nΑν είσαι γονέας μικρού παιδιού, κατέβα την τσουλήθρα πρώτος και περίμενε το παιδί σου στον τερματισμό.\nΗ εσωτερική επιφάνεια της τσουλήθρας πρέπει να είναι λεία. Τα σημεία ένωσης των επιφανειών που συνθέτουν την τσουλήθρα, πρέπει να είναι ενωμένα με υλικό, ώστε να μην παρουσιάζουν αμυχές, που ίσως τραυματίσουν τον χρήστη κατά την κατάβαση. Αν κατά την κατάβαση νιώσεις γδάρσιμο, ενημέρωσε τον ναυαγοσώστη.\nΜετά το τελείωμα της δραστηριότητας, αποχώρησε αμέσως από το νερό της τσουλήθρας.\nΈνας ναυαγοσώστης βρίσκεται στην κορυφή της τσουλήθρας και βοηθάει τον λουόμενο να καθίσει σωστά.\nΗ τσουλήθρα ελεύθερης πτώσης «καμικάζι», είναι σχεδόν κάθετη. Δίνει την αίσθηση ότι ο λουόμενος πέφτει κατακόρυφα, και η κατάβαση διαρκεί λίγα δευτερόλεπτα. Η τσουλήθρα ταχύτητας μπορεί να πιάσει μέχρι και 56 χλμ/ώρα. Μπορεί να έχει ύψος 20μ. και καταλήγει σε μια πισίνα ή σε μια μακριάς προέκτασης τσουλήθρα που μοιάζει με διάδρομο.\nΕλάχιστο απαιτούμενο ύψος για την τσουλήθρα ελεύθερης πτώσης είναι το 1.20μ.\nΗ κάθοδος της τσουλήθρας γίνεται από ξαπλωτή θέση, με τα πόδια πρώτα, και τα χέρια σταυρωμένα στο στήθος.\nΚατά την κατάβαση, μην φοράς σωσίβια, μπρατσάκια, παπούτσια, μπλούζες ή γυαλιά ηλίου.\nΈνας μόνο λουόμενος κάθε φορά κάνει χρήση της τσουλήθρας.\nΜετά το τέλος της κατάβασης, αποχώρησε αμέσως από τον τερματισμό της τσουλήθρας.\nΚατά την κατάβαση, μην έρθεις σε καθιστή θέση στην τσουλήθρα για οποιοδήποτε λόγο.\nΤην εντολή εκκίνησης δίνει ο ναυαγοσώστης της κορυφής, αφού ο προηγούμενος λουόμενος απομακρυνθεί από τον τερματισμό της και το επίπεδο του χαμένου νερού αναπληρωθεί μέχρι το προκαθορισμένο σημείο της τσουλήθρας.\nΈνας ναυαγοσώστης στέκεται στην κορυφή της τσουλήθρας και καθοδηγεί τους λουόμενους για τον τρόπο κατάβασης και τη στάση του σώματός τους. Ο ναυαγοσώστης που βρίσκεται στον τερματισμό, δίνει το σήμα για την κατάβαση του επόμενου λουόμενου.\nΗ τσουλήθρα ταχύτητας μπορεί να πιάσει ταχύτητα ως και 56 χλμ/ώρα. Έχει κάποιες καμπύλες κατά μήκος που περιορίζουν την ορμή κατά την κατάβαση. Μπορεί να έχει ύψος 20μ. και καταλήγει σε μια πισίνα ή σε μια μακριάς προέκτασης τσουλήθρα που μοιάζει με διάδρομο.\nΠισίνα Μικρών Παιδιών\nΡηχή πισίνα με ποικίλη αρχιτεκτονική. Είναι εφοδιασμένη με παιχνίδια, στρώματα και άλλα αντικείμενα που μπορούν να κρατήσουν ζωντανό το ενδιαφέρον των παιδιών.\nΤα παιδιά πρέπει να είναι το ανώτερο 8 ετών και ανώτατου ύψους 1.5μ.\nΤα βρέφη να συνοδεύονται πάντα από ενήλικο. Ακόμα και αν φοράνε σωσίβιο, δεν είναι ασφαλή μόνα τους. Μωρά 5-15 μηνών πνίγηκαν ενώ ήταν τοποθετημένα μέσα σε κυκλικό σωσίβιο-κάθισμα, επειδή οι γονείς τους τα εγκατέλειψαν για λίγα λεπτά, πιστεύοντας πως αυτό τα προστατεύει.\nΤα παιχνίδια να παραμένουν πάντα στην σχεδιασμένη περιοχή.\nΑπαγορεύεται το τρέξιμο και οι «καβαλαρίες».\nΟ ναυαγοσώστης, μπορεί να κάθεται οπουδήποτε, αρκεί να είναι κοντά και να σαρώνει οπτικά τον χώρο ευθύνης του.\nΡηχή πισίνα με μηχανισμούς που εκτοξεύουν νερό, γέφυρες, μικρές τσουλήθρες και άλλα παιχνίδια.\nΤα παιδιά πρέπει να είναι μέχρι 12 ετών.\nΤα παιδιά να επιβλέπονται από ενήλικο.\nΕπιτρέπονται μπρατσάκια και σωσίβια μέσης.\nΤα παιχνίδια να μένουν σε αυτή την περιοχή.\nΑπαγορεύεται το τρέξιμο και οι «καβαλαρίες»\nΑνάλογα με την αρχιτεκτονική των παιχνιδιών, ίσως να χρειαστούν αρκετοί ναυαγοσώστες, ώστε να επιτηρούν και να μπορούν να επέμβουν ανά πάσα στιγμή, σε οποιοδήποτε σημείο της πισίνας.\nΠρόκειται για τεράστια κυκλική και ανοιχτή νεροτσουλήθρα με πολλές στροφές, που διανύεται μέσα σε φουσκωτή σαμπρέλα χωρητικότητας 4 ατόμων. Η έναρξη δίνεται από ένα κυλιόμενο τάπητα, πάνω στον οποίο βρίσκεται το στρώμα, όταν ο ναυαγοσώστης ενεργοποιήσει το μηχανισμό εκκίνησης, πατώντας ένα κουμπί. Είναι ιδανική για πολυμελείς παρέες ή οικογένειες. Για το τελείωμα της οικογενειακής τσουλήθρας, ο ναυαγοσώστης πρέπει να θυμάται τα παρακάτω:\nΟ ανώτερος αριθμός επιβαινόντων είναι τα 4 άτομα.\nΠαρέμεινε καθιστός όλη την ώρα με τα χέρια και τα πόδια μέσα στο σωσίβιο.\nΑποχώρησε μετά το τέλος της δραστηριότητας από την πισίνα. Ιδίως τις μέρες με πολύ κόσμο, επειδή όλοι θέλουν να εξυπηρετηθούν και να διασκεδάσουν, μην χασομεράς με άσκοπες καθυστερήσεις.\nΜην απομακρύνεις τα σωσίβια από την περιοχή της τσουλήθρας, για να χρησιμοποιηθούν αλλού (π.χ. στο τεμπέλικο ποτάμι).\nΜη φοράς γυαλιά ηλίου κατά τη χρήση του στρώματος, εκτός μόνο από εξαιρετικές περιπτώσεις (π.χ. όταν είναι ταυτόχρονα και γυαλιά οράσεως). Ενημέρωσε τον ναυαγοσώστη και φόρεσέ τα με δική σου ευθύνη.\nΕπιτρέπονται τα μπρατσάκια και τα σωσίβια μέσης.\nΈνας ναυαγοσώστης στην αφετηρία, τοποθετεί τους λουομένους στο στρώμα, και πατάει το κουμπί της εκκίνησης. Ο δεύτερος ναυαγοσώστης βρίσκεται στον τερματισμό και βοηθάει την αποβίβαση των λουομένων.\nΠισίνα που συναντάται σε μεγάλα υδροψυχαγωγικά πάρκα, και έχει σχεδιαστεί για να προσφέρει ηρεμία και ανάπαυση με μηχανισμό υπόγειου υδρομασάζ και καθίσματα στο νερό, σε ενηλίκους που θέλουν να βρουν ένα χώρο μακριά από τα μικρά παιδιά.\nΕπιτρέπονται μόνο ενήλικοι.\nΔεν επιτρέπονται οι βουτιές.\nΔεν επιτρέπονται οι «καβαλαρίες» και άλλες δραστηριότητες.\nΔεν επιτρέπεται η κατανάλωση τροφής, η πόση αλκοόλ και το κάπνισμα στο νερό.\nΟ ναυαγοσώστης μπορεί να τοποθετηθεί οπουδήποτε, αρκεί να είναι ικανός να σαρώνει οπτικά τον χώρο ευθύνης του.


Εντός Μαίου η προκήρυξη του ΑΣΕΠ για την πρόσληψη 757 μονίμων σε δήμους και ΔΕΥΑ\nΆρχισε η αντίστροφη μέτρηση από το ΑΣΕΠ για την έκδοση της προκήρυξης που αφορά 757 μόνιμους στους δήμους και τις ΔΕΥΑ, γνωστή και ως«ουρά» της 3Κ μαζί με το επίσημο αίτημα από το ΑΣΕΠ για την έκδοσή της.\nΗ νέα συγκεκριμένη προκήρυξη αφορά στην πρόσληψη 757 μονίμων υπαλλήλων σε δήμους και ΔΕΥΑ. Η διαδικασία και τα βασικά της προσόντα που θα ζητηθούν είναι παρόμοια με την προκήρυξη 3Κ/2018 για την πρόσληψη των 8.166 μόνιμων υπαλλήλων στους δήμους. Ο χρόνος που ξεκίνησαν οι διαδικασίες έκδοσης της, συνδέεται με το γεγονός ότι εντός του Μάη αναμένονται οι οριστικοί πίνακες της προκήρυξης 3Κ/2018 και κατά συνέπεια θα ακολουθήσει η έκδοση της νέας προκήρυξης.\nΤην τελική λίστα των φορέων που θα λάβουν μέρος στην συνέχεια της προκήρυξης 3Κ/2018 του ΑΣΕΠ για τις 757 προσλήψεις σε ανταποδοτικές υπηρεσίες δήμων, Νομικών Προσώπων ΟΤΑ και ΔΕΥΑ είχε δημοσιεύσει κατ’ αποκλειστικότητα η aftodioikisi.gr. Πρόκειται για 28 δήμους, 13 ΔΕΥΑ και δύο Συνδέσμους Διαχείρισης αποβλήτων. Οι περισσότερες προσλήψεις θα γίνουν στην ΔΕΥΑ Ρόδου (100) και ακολουθούν:\nΟι ειδικότητες που θα ζητηθούν μέσω της νέας προκήρυξης είναι: καθαριστές, χειριστές μηχανημάτων, οδηγοί απορριμματοφόρου, εργάτες καθαριότητας, ηλεκτρολόγοι, τεχνίτες, υδραυλικοί, εργάτες συνοδών απορριμματοφόρων, κ.ά. Σύμφωνα με τις τελευταίες πληροφορίες θα επιλεγούν:\nΟι ίδιες πληροφορίες αναφέρουν ότι η συντριπτική πλειοψηφία των θέσεων θα διατεθεί σε υποψηφίους Υποχρεωτικής εκπαίδευσης (550). Οι υπόλοιπες θέσεις θα διανεμηθούν, κυρίως σε ενδιαφερόμενους Δευτεροβάθμιας εκπαίδευσης και λιγότερους σε υποψηφίους ΠΕ και ΤΕ. Σύμφωνα με τις ίδιες πηγές, η «μάχη» των προσλήψεων θα κριθεί σε δύο βασικά κριτήρια, που έχουν να κάνουν με την ειδική εμπειρία και την εντοπιότητα.\nΠροηγούμενο άρθροΓιατί ο Τραμπ προέβη σε μήνυση κατά των Deutsche Bank και Capital One\nΕπόμενο άρθροΜείωση του τζίρου το Πάσχα κατά 4% – 6% σε σχέση με πέρυσι- Στο Μάιο οι ελπίδες για ανάκαμψη